XX sjednica Izvršnog odbora COK-a | Crnogorski olimpijski komitet\nXX sjednica Izvršnog odbora COK-a\nDanas je u Podgorici održana XX sjednica Izvršnog odbora Crnogorskog olimpijskog komiteta na kojoj je, saglasno čl. 56 i 73 Statuta, Izvršni odbor donio odluku o utvrđivanju Liste kandidata za izbor Predsjednika Crnogorskog olimpijskog komiteta.\nRazmatrajući prijedloge koje su uputili Nacionalni sportski savezi, Izvršni odbor je utvrdio da je, na prijedlog 12 sportskih saveza čiji se sportovi nalaze na zvaničnom programu Olimpijskih igara, jedini kandidat za Predsjednika Crnogoskog olimpijskog komiteta u narednom mandatnom periodu, Dušan Simonović, koji je i u prethodnom periodu obavljao ovu funkciju.\nIzvršni odbor je donio neophodna akta i obavio pripremne radnje u susret IV Redovnoj i Izbornoj Skupštini Crnogorskog olimpijskog komiteta, koja će biti održana 03. 11. 2012. godine.\nIzražavajući zadovoljstvo ostvarenim rezultatima, ocijenjeno je da je u prethodnom periodu Crnogorski olimpijski komitet uspješno odgovorio svim svojim obavezama, na šta je ovaj Komitet izuzetno ponosan i za šta je dobio izuzetne pohvale, priznanja i podršku.


Na sastanku koji je 2. februara tekuće godine održan u Beogradu, Upravni odbor UPS-a je usvojio nekoliko predloga koji će biti predmet rasprave unutar Udruženja pijaca Srbije do 25. februara, kada se planira definitivno zakazivanje sastanka Skupštine.\nSastanku Upravnog odbora UPS-a u Beogradu je prisustvovalo svih devet članova, a odluke su sledeće:\n1)\tČlanovi UO su u sklopu rasprave o efektima dosadašnjih aktivnosti, modelu budućeg rada i finansijskom poslovanju, usvojili preliminarni Izveštaj o radu UPS-a u 2008. godini i podržali predlog da se rad Poslovnog udruženja „Udruženje pijaca Srbije“ u narednom periodu profesionalizuje. Prelog je da UPS imenuje i zaposli izvršnog direktora i poslovnog sekretara, odnosno opremi i otvori kancelariju u Novom Sadu ili Beogradu. Predlog profesionalizacije rada i finasijskog plana za 2009. godinu, uključujući i predlog povećanja članarina, upućuje se svim članovima UPS-a na razmatranje do 20. februara, kada je krajnji rok da se svi članovi UPS-a o njemu pismeno izjasne.\n2)\tUpravni odbor je imenovao Radnu grupu koja ima zadatak da do 25. februara izradi predlog izmena i dopuna Statuta. Članovi Radne grupe su predstavnici pijačnih uprava iz Novog Sada, Beograda, Pančeva, Bačke Topole i Kraljeva. Korodinator Radne grupe je predstavnik Novog Sada. Svi članovi UPS-a svoje predloge za izmene ili dopune Statuta mogu dostaviti u pisanoj formi do 25. februara.\n3)\tUpravni odbor je doneo odluku da će, u skladu sa članom 17 Statuta UPS-a, pravo glasa na sednici Skupštine UPS-a imati članice koje su izmirile obavezu plaćanja članarine za 2008. godinu, odnosno nemaju dugovanja starijih od 6 meseci. Svim članovima UPS-a koji imaju neizmirenih obaveza vezanih za članarinu ostavlja se mogućnost da se sa zahtevom za prolongiranje ili oslobađanje ove obaveze pismeno obrate Upravnom odboru najkasnije do 25. februara. Upravni odbor će na sastanku u Nišu, koji će se održati 26. februara, razmotriti sve pisane zahteve i doneti odluke u skladu sa Statutom i Ugovorom o osnivanju ili pridruživanju UPS-u.


SRBIJA JE JEDNOPARTIJSKA DRZAVA\nMilan taj Čet Dec 23, 2010 4:35 pm\nVisestranacka Srbija, je samo lukava kombinacija *sa kanabeta* Slobodana Milosevica. Grupa gradjana, ojacana *buducim oligarsima*, registrovala je nekoliko stranaka, nekoliko *slicnih* programa, kako bi se razudilo biracko tlo, kako bi se ponudila kobajagi razna resenja. Sustina je ostala ista *vodje petokoktobarske revolucije* su u stvari jedna *drzavna diktatorska grupa, stranka* koja misli kao jedan, koja radi kao jedan, uz povremene potrese kada je u pitanju otimacina na veliko, naravno vrlo su jedinstveni, jednopartijski orijentisani prema polozaju i dranju do gole koze gradjana Srbije, i obracunu poreskih stopa za dranje oko 800 milijardi poreza.\nDa je Vlada Srbije, makar malo *socijalno* odgovorna, iznalazila bi resenja u okviru aktiviranja proizvodnje i prometa roba na koje bi ubirala porez, bez veceg povecanja poreske stope. To udruzenje, sa pomocnog *kanabeta* tetke Boze Djelica, opasnog po celu drzavu i drustvo, zna samo za *prvobitnu akomulaciju*, otimacinu do besvesti..po sistemu *drzi vodu dok majstori ne odu*. Komunisti, komunisticke vodje u Srbiji, moraju konacno da sednu na *neki kanabe*, i stvore monolitnu jednopartijsku organizaciju, kako bi parirali pomenutoj *grupi gradjana*.


Насловна Бачки Петровац Šest novih radnih mesta u PU „Včielka“ u Bačkom Petrovcu\n1. Razmatranje Zahteva za povećanje broja zaposlenih i finansiranje 6 novih radnih mesta u PU „Včielka“ Bački Petrovac, te donošenje zaključka povodom istog;\n2. Razmatranje Zahteva PU „Včielka“ Bački Petrovac za utvrđivanje većeg broja dece u vaspitnim grupama, te donošenje zaključka povodom istog;\n3. Razmatranje predloga, te donošenje Rešenja o upotrebi sredstava tekuće budžetske rezerve;\n4. Razmatranje Projekta saobraćaja i saobraćajne signalizacije na uličnoj mreži u naseljenom mestu Bački Petrovac, te donošenje zaključka povodom istog;\nNajpre su usvojeni zapisnici sa 116., 124., 125., 126., 127., 128. i 129. sednice Opštinskog veća Opštine Bački Petrovac uz određene izmene i dopune u zapisnicima sa 116. i 124. sednice, nakon čega se prešlo na razmatranje tačaka dnevnog reda.\nPovodom 1. tačke dnevnog reda, bez diskusije, donet je Zaključak kojim Opštinsko veće Opštine Bački Petrovac daje saglasnost za povećanje broja zaposlenih za 6 novih radnih mesta u PU „Včielka“ Bački Petrovac i finansiranje istih, i to: 3 vaspitača, 2 medicinske sestre –vaspitači i 1 radnik za održavanje higijene – spremačica.\nSredstva za realizaciju ovog zaključka planirana su Odlukom o budžetu Opštine Bački Petrovac za 2020. godinu.\nPovodom 2. tačke dnevnog reda, bez diskusije, donet je Zaključak kojim se usvaja Zahtev PU „Včielka“ Bački Petrovac za utvrđivanje većeg broja dece u vaspitnim grupama br. 215/2020 od 06.07.2020. godine i utvrđuje veći broj dece u vaspitnim grupama PU „Včielka“ Bački Petrovac, u skladu sa navedenim zahtevom.\nPovodom 3. tačke dnevnog reda, bez rasprave, doneto je Rešenje o upotrebi sredstava tekuće budžetske rezerve.\nIz sredstava obezbeđenih Odlukom o budžetu Opštine Bački Petrovac za 2020. godinu odobrena je upotreba sredstava u iznosu 50.000,00 dinara Biblioteci Štefan Homola za obezbeđivanje sredstava za sanaciju prostorije u Biblioteci „Štefan Homola“.\nPovodom 4. tačke dnevnog reda, bez diskusije, donet je Zaključak kojim Opštinsko veće Opštine Bački Petrovac daje saglasnost na Projekat saobraćaja i saobraćajne signalizacije na uličnoj mreži u naseljenom mestu Bački Petrovac broj P – 417/2020 od aprila 2020. godine.\nPovodom 5. tačke dnevnog reda, niko od prisutnih članova Opštinskog veća se nije javio za reč.\nPogledaj: Opština Bački Petrovac sprovodi upitnik među mladima za lakše zapošljavanje\nPU „Včielka“ Bački Petrovac\nSednica Opštinskog veća Opštine Bački Petrovac\nПретходни текст: Opština Bačka Palanka: Nikad manji broj stanovnika\nСледећи текстZašto covid-19 izaziva gubitak čula mirisa?


Održana godišnja skupština Udruženja logoraša – inmedia.ba\n0 18 Marta, 2019 16:19\nSkupština Udruženja logoraša Općine Sanski Most održana je u proteklu subotu u prostoru Hotela „Sanus“ i radilo se o redovnoj, godišnjoj izvještajnoj skupštini na kojoj se razmatrao izvještaj o radu u prošloj i plan aktivnosti u ovoj kalendarskoj godini.\nOsim članova skupštine, sjednici je prisustvovao i predsjednik saveza udruženja logoraša USK, Hilmija Suljić. Istaknuto je kako je udruženje u protekloj godini nastavilo s aktivnostima oko obilježavanja mjesta i lokacija stradanja logoraša iz perioda agresije na BiH. Također, u proteklom periodu uspio se sanirati veliki dug koje je udruženje naslijedilo iz ranijih godina i sada je na pozitivnoj nuli. Također, predstavnici sanskih logoraša iskazali su zabrinutost zbog poslednjih dešavanja u našoj zemlji koja su unijela dosta uznemirenja.\nRadi se o postrojavanju pripadnika Ravnogorskog četničkog pokreta u Višegradu, te o zlostavljanju povratnika Azrina Hodžića u Prijedoru. Od nadležnih institucija zatražena je brza reakcija i zaštita ljudskih prava i sloboda. U narednom periodu, kako je istaknuto na ovoj sjednici, nastaviće se s planiranim aktivnostima, a jedan od prioritetnih ciljeva je borba za bolji status i društveni položaj bivših logoraša.\nTakođer, određen je i predstavnik Udruženja logoraša Sanski Most koji će u narednu srijedu prisustvovati izricanju konačne presude Radovanu Karadžiću i Hagu. Istaknuto je kako logoraši očekuju da sudsko vijeće potvrdi najtežu kaznu ovom ratnom zločincu.


Pismo stiglo i na adresu NSBiH: VAR od septembra i u kvalifikacijama za Mundijal u Kataru – Sport Centar Pismo stiglo i na adresu NSBiH: VAR od septembra i u kvalifikacijama za Mundijal u Kataru – Sport Centar\nFIFA i UEFA potvrdile su da će VAR tehnologija početi da se primjenjuje i u kvalifikacionim utakmicama za Mundijal u Kataru, i to već od septembarskih utakmica.\nPo hitnom postupku, na adresu nacionalnih federacija, pa tako i Nogometnog saveza BiH, posljednjih dana, poslato je cirkularno pismo o uvođenju najnovije tehnologije na evropske terene, bez izuzetka.\nU njemu jasno stoji obrazloženje da je zbog vanrednih mjera, uslovljenih organizacijom utakmica u doba virusa korona, odložena primjena VAR sistema u kvalifikacionim utakmicama.\nPosljednje analize UEFA, uz saglasnost FIFA, pokazale su nužnost i hitnost implementacije video tehnologije, već od četvrtog kola kvalifikacija.\nUz najavu da će VAR obezbijediti korist učesnicima kvalifikacija i podršku ispravnim sudijskim odlukama, evropska kuća fudbala uvjerava da će najnovijim aktom, automatski biti unaprijeđena i regularnost utakmica u kontinentalnom takmičenju.\nU narednim danima, najavljeno je i konkretnije objašnjenje načina implementacije i korištenja VAR sistema.\nPodsjetimo, u septembru BiH gostuje Francuskoj, a potom na svom terenu dočekuje selekciju Kazahstana. Mečevi će se igrati 1. i 7. septembra.\nFK Velež: Na osnovu kojeg pravilnika je kažnjen Hasić, otkud Beusu pravo da traži izbacivanje?


DUGO ČEKANjE PROLEĆA - Glas Podrinja\nDUGO ČEKANjE PROLEĆA\nLiga OFS Vladimirci ubedljivo je najbrojnija u opštinskom rangu i jedina je gde polusezona još nije okončana, ali je od prethodnog kola jasno da će proleće 2018. godine kao lideri dočekati igrači “Sloge” iz Matijevca. Pobeda protiv “Sparte” iz Kaone i remi “Hajduka” i “Mrovske” doneo im je 4 boda prednosti u odnosu na prvog pratioca iz Debrca, 36:32. “Mrovska” je trenutno treća sa 30 bodova, ali i slobodna u poslednjem kolu, te priliku da je preteknu imaju “Torpedo” Lojanice i ekipa “Petrovca” (Kujavica).\nČlanovi preostalih liga ovog ranga odavno su u “zimskom snu”. U Opštinskim ligama “Šabac–Posavotamnava” i “Šabac – Pocerina” biće neizvesno do kraja, jer jesenji prvaci nezvaničnu titulu nose samo zbog bolje gol razlike u odnosu na pratioce. U Posavotamnavi lider je “Sava” Mrđenovac, ali ima isti broj bodova, 22, kao i OFK “Jelen”. Njihovim kiksevima u nastavku nadaju se u cerovačkom “Galebu” (18 bodova) i “Borac” (Batalage) (16). “Rankovac” i “Zablaće” dele lidersko mesto sa po 19 bodova u Pocerini, a prati ih “Mladost” (Slatina) sa 16.\nMOL “Mačva” popunjavaju najbolji iz Opštinske lige “Šabac – Mačva” i lige OFS Bogatić. Cilju višeg ranga u Mačvi najbliži je “Zadrugar” (M. Pričinović). Lider je lige sa 22 boda, ali od titule ne odustaju ni “Culjković” (18 bodova), niti “Partizan” Drenovac (17). U ligi Bogatića “Sloboda” (S. Crnobarski) vodi sa 15 bodova, no svoju šansu čeka glogovački “Radnik” (13), a samo tri boda manje od lidera ima “Bair” Bogatić. Očage, “Šumice” i “Omladinac” imaju po 10 poena.


Sremske Novine » Neće da rade u korist sopstvene štete\nĐorđe Nenadović poljoprivrednik iz Sremske Mitrovice, od 1990. godine intenzivno se bavi govedarstvom. Ovaj proizvođač mleka je doskora razmišljao da proširi farmu, ali je odustao i gaji 26 muznih krava.\nVeliki proizvođači stoke smanjuju broj tovljenika, a mali najavljuju zatvaranje tovilišta\n- Moji planovi o proširenju farme muznih krava sačekaće bolje vreme, jer država još ne stimuliše pravog poizvođača na pravi način. Sve uredbe o subvencijama još nisu donete, a one koje su donete meni nisu baš jasne. Čuo sam, na primer, da treba da se donese uredba kojom bi onaj ko kupi steone junice mogao da ostvari određene subvencije. Ja sam za to zainteresovan, a nigde nisam mogao da saznam gde se steone junice nabavljaju – objašnjava Nenadović, inače član Grupacije za stočarstvo pri Sremskoj privrednoj komori.\nPredsednik Asocijacije poljoprivrednih proizvođača Srbije Bogdan Šuljmanac iz Laćarka nije optimista kada je stočarstvo u pitanju. Sem ratarstva bavi se i stočarstvom, doskora je držao u tovu 700 komada svinja, obezbedio za njih potrebnu količinu stočne hrane, a sada u štali ima svega nekoliko svinja.\n- Država bi nama stočarima, bez obzira šta tovimo, trebala da obezbedi dobre subvencije. Za svinje bi, po mom mišljenju, trebale da budu 30 do 40 evra po komadu da se proizvodnja isplati pod sadašnjim uslovima – kaže Bogdan Šuljmanac, a Živan Vladisavljević takođe iz Lađarka, poručuje da je bolje da država ne daje proizvođačima nikakvu pomoć već da im obezbedi uslove kakve zaslužuju.\n- Ako ja moram da prodam svinje po 110 dinara a u njihovu proizvodnju uložim 140 dinara po kilogramu žive mere gde je tu moja računica – objašnjava Vladisavljević.\nBroj stoke u Sremu\nO krizi u stočarstvu bilo je reči na zajedničkoj sednici dve grupacije Sremske privredne komore čiji članovi su raspravljali o razvoju tržišta osnovnih stočarskih proizvoda u Srbiji u kontekstu evropskih integracija.\nVladimir Vlaović, sekretar komorskog Odbora udruženja za agrar veli da se na osnovu diskusija može konstatovati da je stanje u ukupnom stočarstvu i u Sremu i u Srbiji katastrofalno.\nNepovoljnost stanja u stočarstvu povećava aprilsko poskupljenje struje koje će sobom povući i niz drugih poskupljenja, a cena nafte se menja svakih mesec dana. Zato veliki stočari najavljuju smanjenje broja svinja i goveda u tovu, a mali proizvođači najavljuju ili već zatvaraju svoje objekte.\nStočari upozoravaju na uvoz žive stoke iz Makedonije i mesa iz Mađarske ili zapadnoevropskih zemalja. Upozoravaju da se tu radi o problematičnom mesu koje je na granici roka za ljudsku upotrebu. Proizvođači primećuju i negoduju zbog kašnjenje subvenija. Oni ipak ne očekuju mnogo od države zbog neznatno povećanog agraranog budžeta za ovu godunu, ali smatraju da ako hoćemo da se poredimo i približimo zemljama EU moramo da se na njih ugledamo. Jer, na zapadu se donosi šestogodišnji agrarni budžet kod nas godišnji, zato naši proizvođljči često ne znaju šta da proizvode niti za šta da se opredele.


Janša optužuje Evropsku komisiju za političku zloupotrebu vladavine prava\nHomeRegionJanša optužuje Evropsku komisiju za političku zloupotrebu vladavine prava\n08/10/2021Redakcija BALKAN TVRegion, Vesti, za slajder0\nPremijer Slovenije Janez Janša rekao je da EU nije jedini investitor na Zapadnom Balkanu, već ima konkurente poput Kine, Rusije i Turske koje ne postavljaju uslove za investicije.\n„Te zemlje ne postavljaju uslove za investicije, dok EU to radi sa nizom evropskih standarda, što je OK ako postoji svetlo na kraju tunela. Ali, ako perspektiva članstva u EU nije garantovana, onda mislim da ćemo početi da gubimo u tom takmičenju“, rekao je Janša u intervjuu za briselski Juronjuz (Euronews).\n„Na našoj strani je jedna velika prednost: članstvo u EU. Mislim da niko ili gotovo niko sa Zapadnog Balkana ne želi da bude deo Kine, Rusije ili Turske. Oni žele da budu deo EU. Ali, ako ta perspektiva nije realna, onda gubimo zamah i nalazimo se u ključnom trenutku“, dodao je.\nU intervjuu koji je dao na marginama samita EU-Zapadni Balkan na Brdu kod Kranja, Janša je ocenio da su napori Evropske komisije da natera članice poput Poljske i Mađarske da poštuju osnovne vrednosti Unije „blizu kršenja vladavine prava“.\n„Imamo povelju ljudskih prava UN. Imamo Evropsku povelju ljudskih prava… ali, posebno u Evropskom parlamentu, svako može da doda na tu listu šta želi“, rekao je.\n„Dakle, to je politički zloupotrebljen termin i koristi se za političku borbu“, dodao je slovenački premijer.\nPrema njegovim rečima, dok je Evropski parlament političko telo, Komisija, prema Ugovorima EU, treba da ostane izvan političkih borbi.\nJanša kaže da je to bio slučaj dok je Komisiju predvodio Žan-Klod Junker ali da se promenilo kada je Ursula fon der Lajen preuzela mandat.\n„Mislim da je to blizu kršenja vladavine prava jer Komisija mora da bude pošten posrednik“, dodao je Janša.\nSlovenački premijer je posebno ukazao na potpredsednicu EK Veru Jurovu koju, uz komesara za pravosuđe Didijea Rejndersa, javnost prepoznaje kao najodlučniju kada je reč o nastojanjima Komisije da obezbedi poštovanje vladavine prava.\nOn je optužio Jurovu da je „davala izjave koje jasno krše Ugovor EU. Ali ona podržava evropsku štampu. Tako da će nastaviti sa tim. Da se to desilo pre 15 godina, mislim da ne bi ostala deo Komisije ni nedelju dana. Tada su pravila bila jasna“.\nGovoreći o strateškoj autonomiji EU i njenoj ulozi globalnog igrača, Janša se založio za nastavak partnerstva sa SAD, uključujući NATO.\nDodao je međutim da NATO i SAD „neće rešiti probleme i konflikte u našem dvorištu i našem susedstvu“, to jest na Zapadnom Balkanu, Mediteranu i Africi.\nSlovenački premijer smatra da EU treba da se više usmeri na obezbeđenje svojih spoljnih granica umesto da „šalje novac i humanitarnu pomoć koja zatim završava u rukama terorista ili vojnih komandanata“.\nKada je reč o Avganistanu, Janša je rekao da je obaveza EU da pomogne onima koji su njoj pomogli, misleći na one koji su radili za evropske diplomatske misije i koji su evakuisani zajedno sa državljanima EU, ali da „u Evropi nema mesta za deset miliona Avganistanaca“.\nTakođe je rekao da EU „neće ponoviti grešku koju su neke zemlje napravile 2015. posle rata u Siriji“.\nOd 11. oktobra u zrenjaninskoj bolnici samo hitne operacije i maligniteti


Prvog dana međunarodnog sajma prehrambenih proizvoda “Prodekspo” u Moskvi, pokazano je pojačano interesovanje predstavnika ruskih trgovinskih lanaca i distributera za srpske proizvode, predstavljene u okviru Nacionalnog paviljona Srbije, saopštila je Privredna komora Srbije (PKS).\n“Srpska brinza, mladi sir, kajmak i mlečni namazi već su predstavljeni u ruskim prodavnicama, ali interesovanje ruskih kupaca govori da potencijal nije ni izdaleka iskorišćen, pre svega proizvodnja kompanija Mlekara Šabac, Megle Kragujevac i Mlekara Ub”, rekao je direktor predstavništva PKS u Moskvi Dejan Delić i podsetio da je prošle godine izvoz srpskog sira u Rusiju bio veći 40 odsto nego prethodnih godina.\nOn je istakao da kvalitet proizvoda, tehnologija i specifičnost proizvodnje, izdvajaju i srpske mesne preradjevine, koje nemaju konkurenciju na tržištu Rusije, kao što su one koje proizvode “Zlatiborac” iz Mačkata i “Mitros Flajšvaren” iz Sremske Mitrovice, kao i smrznuto i sušeno voće kompanija ITN grupa, Master fruts, Mundorama i Interfud 60, koje je osim industrijske prerade zastupljeno je i kao gotov proizvod spreman za ishranu.\nNa sajmu su predstavljeni i smrznuto i konzervisano povrće PIK Bečeja, kompanija Toplički vinogradi, sokovi Fruvite.\nPKS i Razvojna agencija Srbije (RAS), uz podršku Programa Ujedinjenih nacija za razvoj u Srbiji u okviru Projekta “Pomoć za trgovinu – podrška proizvodnim kapacitetima u poljoprivrednom sektoru”, organizovali su nastup 12 srpskih kompanija na jednoj od najvećih medjunarodnih sajamskih izložbi prehrambene industrije u svetu, koja se održava u Moskvi od 11. do 15. februara.\nPKS podseća da je Ruska Federacija treći trgovinski partner Srbije. Ukupna bilateralna trgovinska razmena u 2018. godini dostigla je oko tri milijarde dolara uz rast od 18,5 odsto, od čega je više od milijardu dolara izvoz Srbije.\nAviokompanija tužila putnika, tvrde da je pokušao da prođe jeftinije


Barać vodi Igokeu - BasketballSphere\nBIH IZDVAJAMO VESTI\nBarać vodi Igokeu\nU subotu u Laktašima, Igokea će dočekati Partizan NIS. Dva tima su prethodnih sezona uvek igrali dobre utakmice u dvorani u Laktašima, a iz kluba napominju da će učiniti sve kako bi tako bilo i ovog puta.\nKako se Aleksandar Trifunović, prvi trener Igokee, i dalje u Beogradu oporavlja od blažeg moždanog udara koji je nedavno doživeo, tim će na ovom meču voditi njegov prvi pomoćni, Marko Barać. Mladi stručnjak dobro poznaje prilike u Partizanu, čiji je razvojni tim – zemunsku Mladost – vodio prošle sezone, takođe individualno je radio sa mladim igračima iz pogona crno-belih.\nO predstojećoj utakmici, Barać je kratko rekao:\n– Moramo da uđemo u utakmicu sa energijom koja će biti veća od njihove kako bismo igrali egal u bilo kojem smislu.\nMeč se igra u subotu, od 18 časova.\n“Moramo da pokažemo da se nikoga ne plašimo”\nOd Partizana – navijačima, za 74. rođendan


Japanski premijer odbio da odgovori na pitanje o južnim Kurilima - 12.02.2019, Sputnik Srbija\nJapanski premijer odbio da odgovori na pitanje o južnim Kurilima\nPremijer Japana Šinzo Abe izjavio je na raspravi parlamentarnog odbora za budžet da Tokio očekuje razgraničenje granice sa Rusijom i zaključivanje mirovnog... 12.02.2019, Sputnik Srbija\nrusija, vesti, svet, japan, šinzo abe, mirovni sporazum rusije i japana\n07:28 12.02.2019 (Osveženo: 19:55 18.02.2019)\n© Sputnik / Mihail Klimentьev / Uđi u foto-galerijuPremijer Japana Šinzo Abe\nPremijer Japana Šinzo Abe izjavio je na raspravi parlamentarnog odbora za budžet da Tokio očekuje razgraničenje granice sa Rusijom i zaključivanje mirovnog sporazuma.\n„Postavljeno mi je pitanje: u čemu je razlika između ’rešavanja teritorijalnog problema‘ i ’razgraničenja teritorije‘? Vlada, kao i ranije, želi da reši teritorijalni problem i sklopi mirovni sporazum (sa Rusijom). Znači, demarkira granicu i zaključi mirovni sporazum“, rekao je japanski premijer.\nAbe je odbio da odgovori na pitanje o mogućnosti da Rusija Japanu preda dva ostrva „severnih teritorija“, kako Tokio naziva južnokurilska ostrva Kunašir, Iturup, Šikotan i Habomai.\nJapan popušta: Kurili više nisu „nezakonito okupirana“ teritorija\n7 Februar 2019, 07:12\n„Predmet pregovora su četiri severna ostrva, i u toj poziciji nema nikakvih promena“, istakao je Abe. „Uzdržaću se od odgovora, jer to utiče na sadržaj pregovora“.\nNa insistiranje drugog poslanika o stavu Vlade o ostrvima, Abe je odgovorio da nema promena „u pravnoj poziciji“.\nOn je istovremeno pažljivo izbegavao da ostrva naziva „iskonsko japanskom teritorijom“, kao što su to činili svi posleratni šefovi kabineta.\nTokom rasprave, poslanik Ustavno-demokratske partije zahtevao je da japanski premijer potvrdi da će mirovni sporazum sa Rusijom biti potpisan tek nakon jasnog pograničnog razgraničenja, a ne da će mu prethoditi.\n„Nameravamo da zaključimo mirovni sporazum na osnovu određivanja linije granice“, uverio je premijer Japana.\n5 Februar 2019, 18:37\nU Singapuru je u novembru 2018. održan sastanak na najvišem nivou na kome su učestvovali predsednik Rusije Vladimir Putin i japanski premijer Šinzo Abe. Nakon sastanka japanski premijer je izjavio da su se strane dogovorile da ubrzaju proces pregovora o mirovnom sporazumu zasnovanom na Zajedničkoj sovjetsko-japanskoj deklaraciji iz 1956. godine.\nTo je ozbiljan ustupak Japana, jer je dosad njegov zvanični stav bio zahtev za vraćanjem četiri ostrva Kunašir, Iturup, Šikotan, Habomai i tek nakon toga zaključenje mirovnog sporazuma.\nPregovori su zakomplikovani i zbog činjenice da Tokio podržava antiruske sankcije.\nmirovni sporazum Rusije i Japana


Nemačka: Dajte zlato, ako želite pomoć\nSpasavanje posustalih ekonomija evrozone za Španiju, Italiju, Portugaliju, Grčku... imaće cenu izraženu zalaganjem njihovih zlatnih poluga. Reč je o planu poznatom kao Evropski pakt za spasavanje, koji uobličava Nemački savet ekonomskih stručnjaka.\nOn podrazumeva kombinaciju niskih kamata zajedničkim evropskim zaduživanjem i smanjenje duga, ali tako da se zajednička odgovornost ograničava i vremenski i po obimu.\nPlan se, međutim, radi pre svega po meri Nemačke, tako da bude u skladu sa ustavom ove zemlje, ali i političkom situacijom. Nemačka kancelarka Angela Merkel je, naime, odbacila ideju evroobveznica kao ”potpuno nemoguću” prošlog novembra.\nU međuvremenu, evropska kriza se produbila, a njena Demohrišćanska partija doživela niz neuspeha na regionalnim izborima. Socijaldemokratska opozicija je, s druge strane, podržala ideju evroobveznica, kao i partija Zelenih.\nPlan deli javni dug država evrozone, pri čemu sve do 60 procenata BDP ostaje suvereno, a preko toga se postepeno prenosi u fond za spsavanje i pokriva zajedničkim obveznicama. Italija bi, tako, prenela 958 milijardi evra, Nemačka 578, Francuska 498... sve do 2,3 biliona evra, koliko je iznosio zbir novembra prošle godine. Cifra se u međuvremenu uvećala produbljivanjem krize.\nU suštini, Nemačka, kao najjača članica evrozone bi podelila svoju kreditnu karticu za otplatu duga sa Španijom, Italijom i ostalim zaduženim državama, ali bi, istovremeno, držala ”ključ” sprovođenjem discipline. Svaka država bi, naime, morala da jemči za 20 odsto duga svojim zlatnim rezervama koje bi bile upotrebljene u slučaju neispunjavanja platnih obaveza.\nPrihvatljiv Nemcima, plan, međutim, sada nije dočekan dobrodošlicom u zaduženim zemljama, kao što su Italija ili Portugalija, koje su, inače, već odolele pritiscima da prodaju svoje zlatne poluge, koje u Rimu teže blizu dve i po hiljade tona, vrednosti gotovo 100 milijardi evra.


Gradski štab Banjaluka: Sve mjere ostaju, u pripremi set za pomoć privredi | Glas Banja Luke - Nezavisni online magazin\nGradski štab Banjaluka: Sve mjere ostaju, u pripremi set za pomoć privredi\nBANJA LUKA, 28. marta – Gradski štab za vanredne situacije u Banjaluci danas je zadužio gradsku administraciju, nadležna odjeljenja i Kabinet gradonačelnika, da svako u svom opsegu pripremi set mjera za pomoć privredi.\nIz Štaba su naveli da na snazi ostaju sve ranije donesene mjere u cilju sprečavanja širenja zaraze virusom korona.\nŠtab je pozvao građane da poštuju sve propisane mjere jer je epidemiološka situacija na području grada i dalje nepovoljna, a broj zaraženih ne opada.\nNajavljeno je da sutra počinje vakcinacija sugrađana starijih od 65 godina na novom vakcinalnom punktu u hali “Banjalučkog velesajma”, te da će u početku biti 300 vakcinacija dnevno a kasnije i do 1.000, što je i kapacitet tog prostora.\nPrethodni članakLISTA NAJSKUPLJIH EVROPSKIH GRADOVA Banjaluka po cijeni životnih troškova ispred Barselone\nNaredni članakZapalio se automobil u kanjonu Tijesno


Predstavnike Srbije za prestižno takmičenje "Global Teacher Prize", koje za cilj ima da pronađe najboljeg nastavnika sveta, izabralo je neprofitno nevladino Udruženje za podsticanje preduzetnitva "Živojin Mišić", koje je nacionalni partner "Varkey Fondacije".\nKandidati za ovo takmičenje su Tatjana Marković Topalović, profesor fizike iz Šapca, Katarina Veljković, profesor informatike iz Kragujevca i Dragan Kuveljić, učitelj iz Prijepolja, saopštilo je Udruženje.\nPrilikom otvaranja svečanosti, prisutnima se obratila Ivona Jovanović, koordinatorka Udruženja "Živojin Mišić", istakavši ponos Udruženja jer priznanje ide onima koji svojom posebnošću u radu, doprinose obrazovnom sistemu u Srbiji, koji su ponos naše zemlje i koji su se zasluženo našli među najboljim nastavnicima koji će nas predstavljati u svetu.\n- Ovi ljudi koji su danas sa nama, školuju generacije dece koja će sva znanja koja steknu iskoristiti kako bi kreirali bolju budućnost za sebe, svoju decu, i našu zemlju.\nJer, kako je govorio Nelson Mendela: "Obrazovanje je najmoćnije oružje koje možete upotrebiti da promenite svet".\nOno što uvek volimo da kažemo i na ta smo ponosni jeste: "Vi pomažete da se stvori jedna bolja Srbija i veliko vam hvala na tome - rekla je ona.\nPrisutnima se obratio i Srđan Verbić, jedan od članova komisije pri izboru najboljih nastavnika, i istakao da izbor zaista nije bio lak, ali da je odluka prava.\n- Ja sam siguran, naročito posle nekoliko nedelja od odluke ko će biti naši predstavnici kada čujem da naši nastavnici kažu da, to je zaista bio odličan izbor, da treba da budemo ponosni! Vi treba da budete deo tog sveta koji pravi nove generacije, koji inspiriše nove generacije i koji bi trebalo globalne kompetencije da prenosi dalje - rekao je Verbić.\nNajboljim nastavnicima priređeno je i iznenađenje kada su se pojavili njihovi bivši učenici koji su za njih imali samo reči hvale.


- Investicija je obuhvatala rekonstrukciju petlje ‘Subotica-jug’, završetak saobraćajnice u dužini od oko jednog kilometra od petlje ‘Subotica-jug’ do ukrštanja ‘Ipsilon kraka’ sa Bikovačkim putem i izgradnju kružnog toka na ovoj raskrsnici. Vrednost izvedenih radova je oko 124 miliona dinara – rekao je Bogdan Laban.\n- Radovi na izgradnji ’Ipsilon kraka' izvedeni su zahvaljujući podršci i rešenosti Vlade Republike Srbije i Ministarstva građevinarstva, saobraćaja i infrastrukture, da se u narednih nekoliko godina taj veoma značajan projekat – započet pre nešto više od četvrt veka – konačno i realizuje – istakao je gradonačelnik Laban.\n- Ova kompanija se od avgusta 2017. godine nalazi u okviru područja Slobodne zone 'Subotica'. U početnim fazama proizvodnje, ovaj investitor planira da uposli oko 100 radnika. Početkom septembra, u privrednoj zoni, položen je kamen-temeljac za izgradnju fabrike 'Kaminada', prvog inostranog pogona ovog italijanskog investitora. U prvoj fazi izgradnje fabrike za termoplastičnu izradu kalupa biće podignut pogon od 3.000 kvadratnih metara. Investicija bi u narednih pet godina trebalo da dostigne vrednost od pet miliona evra, a planirano je zapošljavanje oko 120 ljudi – rekao je Bogdan Laban.\nPodsetio je da su okončani radovi na izgradnji Carinskog terminala, da je u infrastrukturno opremanje Palića od decembra prošle do decembra ove godine uloženo oko 130 miliona dinara, da je počela realizacija projekta „Zaštita biodiverziteta jezera Palić i Ludaš“ i da je ugovor o finansiranju potpisan na iznos donacije od 6,5 miliona evra.\n- Na nama je da se i narednoj godini trudimo da donosimo odluke kojima ćemo omogućiti dalji i brži razvoj našeg grada i unapređenje života građana Subotice. Na nama je, takođe, da pružanjem pomoći građanima i njihovim porodicama, koje su u stanju socijalne potrebe, pokažemo brigu i društvenu odgovornost – podvukao je Bogdan Laban.\nTivadar Bunford je rekao da je za nama godina političke stabilnost, izrazito bitne na svim nivoima u hijerarhiji političkih institucija u državi.\n- Naše gradske institucije deo su tog harmonizovanog sistema, pa su upravo u atmosferi mira i stabilnosti mogle da rade u najboljem interesu građana Subotice. Pored toga što je bila stabilna, godina je bila i ekonomski uspešnija od prethodnih, budžetski dosledna, s obzirom da smo budžet usklađivali sa realnim okolnostima, preispitivali ostvarenja i uspostavili ravnotežu - istakao je Bunford.\n- Radili smo zakonito, blagovremeno i efikasno, racionalno odlučivali o svim predlozima iz našeg delokruga koji su na inicijativu ovlašćenih predlagača bili pred nama. Trudili smo se i uspeli u tome da ne stvaramo prevelike i nerazumne troškove. Zahvaljujem se za celogodišnji trud i rad svim odbornicima, predsednicima odborničkih grupa i svim stručnim službama Gradske uprave. Uveli smo elektronski sistem dostavljanja skupštinskog materijala odbornicima kojim smo uštedeli mnogo novčanih sredstava našoj zajednici – kazao je, između ostalog, Tivadar Bunford.


U zatvorima u BiH zabranjene posjete zbog pandemije i uvedene preventivne mjere - zenicainfo.ba\nNaslovnica Aktuelno U zatvorima u BiH zabranjene posjete zbog pandemije i uvedene preventivne mjere\nU zatvorima u BiH zabranjene posjete zbog pandemije i uvedene preventivne mjere\n25/03/2020 - 21:06\nPreventivne higijenske i epidemiološke mjere u cilju sprječavanja širenja zaraze uzrokovane koronavirusom poduzimaju se u svim kazneno popravnim zavodima i u njima nema zaraženih, rečeno je za Balkansku istraživačku mrežu u Bosni i Hercegovini (BIRN BiH).\nBrankica Arežina, sekretar Ministarstva pravde Republike Srpske (RS) kazala je da se poduzimaju sve predložene mjere, te da nema zaraženih u šest Kazneno popravnih zavoda u ovom entitetu. Iz Federalnog Ministarstva pravde su također potvrdili da se mjere nadležnih institucija poduzimaju i da su proslijeđene zavodima.\nDragan Granzov, upravnik pritvorske jedinice Ministarstva pravde BiH kazao je da je ova pritvorska jedinica prije više od mjesec dana poduzela preventivne mjere i zabranila posjete.\n„Svaki dan vrši se pregled pritvorenika. Imamo dobru zdrastvenu službu i službu obezbjeđenja koje zajedno sarađuju u svim postupanjima iz svoje nadležnosti. Nema zajedničkog druženja pritvorenika, nema zajedničkih aktivnosti, obustavili smo i prijem štampe jer svaka ćelija ima TV“, kaže Granzov.\nRedžo Kahrić, direktor Kazneno popravnog zavoda Zenica, u kojem je smješteno 750 osuđenika i pritvorenika, je za BIRN BiH rekao da nema zaraženih, te da osobe koje dolalaze na izdržavanje kazne i pritvor idu 15 dana u izolaciju.\nKahrić je naglasio da su osuđenici koji se destruktivno ponašaju i prave probleme također izolovani.\n„Mi smo se pripremili za ovakvu situaciju prije instrukcija Vlade Federacije 12. marata. Bio nam je cilj da nabavimo ono što nam je potrebno – dezinfekcionog sredstva da nabavimo što više, te svake sedmice vršimo dezinfeksciju svih prostorija. Sve smo mi to ranije pripremili, a 12.marta dobili smo instrukcije od Vlade i obustavili smo posjete i sve ono što je neophodno da spriječimo bilo kakav kontakt“, kazao je Kahrić, dodajući da je obustavljen i rad na gradnji jednog od paviljona kako neko ne bi unio virus.\nPrema njemu, poduzete su i mjere u cilju sprječavanja širenja panike.\n„Obezbjedili smo ono što je njima potrebno mogu da prime novac. (…) Njima je najviše potreban novac da mogu kupiti telefonsku karticu da mogu zvati porodicu, jer nema drugih komunikacija. Telefoni su uvijek bili ograničeni, međutim sad nisu ograničeni. Ujutro odmah od 7 do 22 mogu da zovu svoju porodicu“, kaže Kahrić.\nOn dodaje da su šetnje raspoređene i da je sa svim zatvorenicima obavljen razgovor i da im je rečeno kako treba da se ponašaju u trenutnoj situaciji jer je sada disciplina ključna. Kako govori, 90 posto osuđenika poštuje pravilnike, zakonske i podzakonske akte, ali da uvijek ima onih koji ne poštuju, te koriste priliku da iskoriste vanredno stanje da “stvore nered”.\n„Rečeno im je da ako neko u ovoj vanrednoj situaciji napravi nered da ostvari neki svoj cilj da će biti mnogo rigoroznije i teže kažnjen i da neće moći dobiti nikakvu pogodnost unutrašnju ili vanjsku. Isto tako im je rečeno kad uspijemo prevazići ovo sve da će posjete biti od 7 do 18 da 750 ljudi vidi svoje porodice”, kaže on, dodajući da službene osobe nose rukavice i maske, te da su osuđenici tokom vikenda sašili 1.500 maski.\n„Sad nemamo tog materijala i hoćemo da nabavimo materijal da to šijemo ako bude trebalo za Vladu ili bilo koga“, kaže Kahrić.\nMladen Krpan, uposlenik KPZ Sarajevo, je za BIRN BiH kazao da Uprava zatvora zajedno sa zdravstvenom službom poduzima sve mjere, te da se sva “sumnjiva lica stavljaju u izolaciju”.\n„Testiranja na koronavirus će se obavljati onda kad neko bude identifikovan kao potencijalno zaražen”, kaže Krpan, dodajući da za sada nije testiran niko iz zatvora.\nPrethodni članakTešnjak zaražen koronom operisan u Zenici, testirana i trudnica\nNaredni članakOvo je zajednička poruka Džaferovića, Dodika i Komšića građanima Bosne i Hercegovine


Naime, suprotno uobičajenoj praksi, pogotovo kada su u pitanju javna preduzeća, njegova biografija, pa čak ni fotografija, nisu postavljeni na zvaničnoj veb stranici ARS, kao ni na sajtu Međunarodnog aerodroma Banjaluka.\nMilan Račić, mladi inženjer saobraćaja, u fotelju direktora “Aerodroma” je uskočio pravo iz Opštine Laktaši, gde je, kako sam priznaje, stekao jedino radno iskustvo, piše Srpskainfo.\nZamenik gradonačelnika Banjaluke Srđan Amidžić u šali je rekao da je to logično “jer su Laktaši mesto koje je najbliže Aerodomu Banjaluka”.\n„POVEĆANJE BROJA DESTINACIJA“ Injac preuzima funkciju v.d. direktora „Aerodroma Republike Srpske“


Grad Niš izmiro sve obaveze prema radnicima JKP Gorica\nPočetak/Društvo/Grad Niš izmiro sve obaveze prema radnicima JKP Gorica\nNiške Vesti 22. avgusta 2016.\nGrad Niš je izmirio sve obaveze prema JKP Gorica, radnicima je isplaćeno osam zaostalih zarada, kao i troškovi prevoza, rekao je gradonačelnik Niša, Darko Bulatović. 196 radnika je voljom i željom nadležnih rešilo svoju egzisteniciju, izjavio je predstavnik sindikata “Nezavinost” u ovom preduzeću, Oliver Cvetković. Do sada je iz budžeta Grada izdvojeno 300 miliona dinara za finansijske probleme “Gorice” i ostalo je još oko 20 miliona za troškove dobavljača, kaže direktor ovog javnog komunalnog preduzeća, Nenad Mišić i dodaje da se sa njima pregovara da ne tuže Grad za zaostale isplate.\nVladica Mitrović već 13 godina radi u JKP “Gorica” i kako kaže njegova porodica je jedva preživela bez njegovih redovnih plata\n“Pozajmljivali smo novac, a kamate su rasle. Jedva smo preživljavali, ali sada pošto sam dobio zaostale zarade mogu da vratim dugove i da kupim knjige i školski pribor svojoj deci”, kaže radnik JKP “Gorica”, Vladica Mitrović.\nGrad Niš sada nema nikakva dugovanja prema JKP “Gorica” i kako je izjavio gradonačelnik Niša, “u trenutku kada su problemi u JKP “Gorica” dostigli maksimum i rezultirali štrajkom stavili smo tačku na finansijske probleme ovog preduzeća i radićemo na sprečavanju novih utuženja.”\n“Grad Niš je sve obaveze prema radnicima ovog preduzeća izmirio. Za mesec i po dana isplaćeno je ukupno 197 miliona dinara za 196 kako za plate, tako i za ostale obeveze oko troškova prevoza radnika. Od početka godine JKP „Gorica“ je prebačeno 300 miliona dinara, računajući i sredstva dokapitalizacije preduzeća jer je ovaj problem bio prioritetan u stabilizaciji gradske kase“, dodao je gradonačelnik Niša, Darko Bulatović.\nBulatović je dodao da su na vreme rešeni problemi JKP „Gorica“ sav novac koji je otišao na troškove suda, advokata i izvršitelja mogao je da se usmeri na izgradnju 70 ulica, pet vrtića i za rešavanje drugih komunlanih problema u Nišu. Prema njegovim rečima, uskoro će biti napravljena baza podataka o tome koliko su svi oni koji tuže grad odgovorni u izvršavanju sopstvenih obaveza prema gradu.\n„Da smo imali bolju podršku radnika ne bi se dešavalo da zbog dugovanja prema jednom radniku od 6.700 dinara, nakon utuženja i kamata bude 87.000 dinara. Morali smo da zaustavimo ovakve troškove. Razočaran sam što nismo naišli na razumevanje i podršku radnika da ne tuže svoje preduzeće ili da tužbe povuku, jer se grad nalazi u teškoj finansijskoj situaciji. Grad neće dozvoliti da ponovo dođe u ovakvu tešku situaciju i moramo da gradimo poverenje između poslodavaca, radnika i Grada. Prihvatamo sve dobre predloge i rešenja kako ne bi dolazilo do posledica i trošenja milionskih suma javnih finansija, a koje nastaju neadekvatim rukovođenjem“, istako je Bulatović.\nDirektor JKP “Gorica” Nenad Mišić kaže da je ostalo još oko 20 miliona za troškove dobavljača, sa kojima se pregovara.\n“Zahvaljujem se na strpljenju radnicima koji su imali vrlo ozbiljnu i tešku situaciju u svojim porodicama zbog neredovnih plata. Ne bih voleo da se ovakva teška situacija ikada ponovi, kako nama, tako i drugim preduzećima. Dobavljači sarađuju sa nama i pregovori idu u dobrom smeru”, rekao je na konferenciji za novinare, direktor “Gorice”, Nenad Mišić.\nNovinarima u ime radnika JKP „Gorica“ obratio se i rukovodilac jedinice sahranjivanja i održavanja groblja, a ujedno i predstavnik sindikata „Nezavisnot“ Oliver Cvetković, koji je istakao da je ovo dokaz da se lako dolazi rešenja kada ima dogovora i razgovora sa nadležnima.\nDarko Bulatović Grad Niš isplata zaostalih zarada JKP Gorica


Brus ONLINE - Grčki carinici prekinuli štajk, saobraćaj normalizovan\nGrčki carinici su štrajk prekinuli sinoć, a makedonski mediji su objavili da je do prekida došlo nakon što je Ustavni sud Grčke proglasio neustavnom odluku o 48-časovnom štrajku carinskih službenika. Prema istim izvorima, prekid štrajka za sada se odnosi samo na prvih 48 časova.\nZa sada je neizvesno da li će štrajk biti nastavljen sutra budući da su carinski radnici najavili pet štrajkova po 48 časova, od juče ujutro do 24. oktobra.\nTokom jučerašnjeg štrajka u i iz Grčke u Makedonije bilo je moguće samo peške, a dozvoljen je i prolazak vozilima sa hitnim slučajevima.\nStručnjaci makedonske Pivredne komore procijenili su da je dosadašnja blokada grčke granice koštala makedonsku privredu oko 15 miliona evra, dok su približno dva miliona evra štete pretrpele transporne firme koje rade sa solunskim pristaništem.\nPotpredsednik makedonske vlade Zoran Stavreski, koji je ujedno i minstar finansija, izjavio je da je Makedonija zatražila od Evropske unije da proglasi bankrot Grčke zato što je granica između te dvije zemlje ponovo zatvorena za saobraćaj zbog štrajka grčkih carinika.\nGrčka vlada najnovijim merama štednje predviđa smanjene penzija i plata zaposlenih u javnom sektoru, otpuštanje oko 30 000 državnih službenika i smanjenje iznosa za oporezivanje.


BEOGRAD - Ministar zdravlja Zlatibor Lončar rekao je danas da je država izdvojila sredstva za terapiju obolelih od retkih bolesti za ovu godinu, kao i da će u toku sledeće nedelje zasedati upravni odbor Republičkog fonda za zdravstveno osiguranje na kome će biti pokrenuta procedura za nabavku lekova.\n"Ono na čemu ćemo insistirati i za šta ćemo se boriti, je da pored interesa farmaceutske industrije, kada nam već ne daju da prvih godinu dana lekovi budu besplatni, lek platimo tek kada vidimo da može da pomogne detetu", rekao je Lončar za RTS.\nKako kaže, prioritet za 2018. godinu je proširenje dijagnostičkih metodologija u okviru prenatalne dijagnostike, gde će se pre svega raditi na analizi uzoraka u Srbiji.\n"Mnogo tih uzoraka ide u inostranstvo, preko 1.000 za dve do tri godine. To je mnogo novca, stvorili su se uslovi da se to radi u Srbiji i to će biti jeftinije i bolje", rekao je Lončar. Dodaje, da će se raditi i na uspostavljanju novog sistema, gde bi ginekologija, pedijatrija i lečenje dece bili pod jednim krovom.\n"Videćemo gde to može da se radi na jednom mestu, pa da dalje donosimo zaključke", rekao je ministar. Upitan za članstvo u organizaciji Eurotransplant, Lončar kaže da je Srbija ispunila sve što je ta organizacija postavila kao zadatak pre godinu dana, te da je ostalo da Zakon o transplataciji uđe u skupštinsku proceduru. "Najveći broj donora i transplatacija srca bio je prošle godine, imali smo više od 90 spasenih života samo iz programa transplatacije i nastavljamo da radimo", kaže Lončar.\nOn je najavio da će u utorak biti potpisan ugovor sa italijanskim ministarstvom zdravlja koji će omogućiti da naši pacijenti kojima je hitno potrebna transplantacija budu na italijanskoj listi i hitno dobiju organ. Ministar je upitan i za epidemiju malih boginja rekavši da se sada dešava ono na šta je ministarstvo upozoravalo prethodnih meseci. "Neminovno je da ima sve više obolelih, da ćemo imati smrtne slučajeve. Jedini lek i rešenje za sve je vakcinacija", zaključio je Lončar.\n« Vlasnici tablica sa slovima Č, Ć, Š, Ž i Đ, kao i Y i W neće plaćati skuplju registraciju Srbija dobija novi državni praznik? Evo i koji »


Dodelom nagrada "Beogradski pobednik" otvoren 49. Fest\nTanjug 8. maja 2021. 06:02\nBEOGRAD – Dodelom počasnih nagrada „Beogradski pobednik“ za izutetan doprinos filmskoj umetnosti glumcu Radetu Šerbedžiji i reditelju Puriši Đorđeviću, i projekcijom filma „Veliko iskopavanje“ australijaskog reditelja Sajmona Stouna, sa Keri Maligan i Rejfom Fajnsom u glavnim ulogama, sinoć je u beogradskom Centru „Sava“ otvoren 49. Fest.\nScenografu Miljenu Kljakoviću Kreki, priznanje „Beogradski pobednik“ biće uručeno na zatvaranju Festa 16. maja, kada će biti prikazan i dokumentarni film o njemu „Kreka – Lovac na snove“ Slobodana Ivetića.\nProslavljeni glumac Rade Šerbedžija podelio je sa publikom u „Sava“ centru ponos što je deo, kako je naveo, južnoslovenske kinematografije koja se nekad zvala jugoslovenska.\n„Fest je bio priznanje Jugoslaviji koja je iznedrila savršeni crni talas u kojem su stvarali Makavejev, Puriša Đorđević, Živojin Pavlović… Jugoslavija je predvodila Pokret nesvrstanih, a Fest je bio mesto na kojem su se prikazivali filmovi i sa Istoka i sa Zapada, i iz celog sveta“, rekao je Šerbedžija.\nPuriša Đorđević je šaljivo u svom prepoznatljivom maniru kazao da je dobro što Fest ponovo postoji i što je on na sceni pred publikom.\n„Rođen sam 1924. godine na Đurđevdan, ali moram da vam kažem da mi je u planu snimanje novog filma“, kazao je Đorđević koji je ispraćen ovacijama publike u „Sava“ centru.\n„Ovaj Fest je u svakom smislu neobičan ali veoma vredan. Fotografije svih nas sa maskama u Sava centru analiziraće hroničari Festa u budućnosti. I odabri filmova je bio neobičan jer umesto na festivalima birao sam filmove u svom stanu na Vračaru. Bez obzira na sve imamo odličan program i pozivam poštovaoce kinematografije da pogledaju što više filmova na Festu“, rekao je Pantelić.\nGlavni takmičarski program obuhvata 18 filmova iz 12 zemalja, među kojima su i tri domaća ostvarenja – „Oaza“ reditelja i scenariste Ivana Ikića, „Živ čovek“ reditelja Olega Novkovića, za koji je scenario napisala Milena Marković, tei „Lihvar“ Nemanje Ćeranića, prema scenariju Strahinje Madžarevića.\nNa 49. Festu će se predstaviti i brojni autori koje publika pamti sa ranijih izdanja, a među njima su i hrvatski reditelj Dalibor Matanić, koji učestvuje filmom „Zora“, zatim grčki reditelj Argiris Papadimitropulos koji je pre tri godine nagrađen za najbolji scenario, a sada se vraća filmom „Ponedeljak“, te gošća od pre par godina Suzana Nikjareli, koja učestvuje sada filmom „Miš Marx“ o zanimljivom delu života ćerke Karla Marksa, Eleonor Marks.\nU konkurenciji je i jedan od kandidata za Oskara za najbolji strani film – tunišanski „Čovek koji je prodao svoju kožu“, koji za glavnog junaka ima Sama Alija, mladog, osećajnog i impulsivnog Sirijca, koji je napustio zemlju i prebegao u Liban da bi izbegao rat.\nMađarska rediteljka Lili Horvat je 2016. gostovala filmom „Dete srede“, a na 49. Festu biće prikazano njeno najnovije ostvarenje „Pripreme za zajednički život na neodređeno vreme“ o neurohirurgu Marti koja se zaljubljuje, ostavlja blistavu karijeru u Americi i vraća se u Budimpeštu da bi započela novi život sa izabranikom.\nDanilo Šerbedžija je na Festu 2017. predstavio film „Oslobođenje Skoplja“ sa ocem Radetom u glavnoj ulozi, a sada stiže njegov nagrađivani film „Tereza37“, u kome 37-godišnja splićanka Tereza preispituje svoj rutinski brak i menja život, u duhu novostečene slobode.\nFilmove u Glavnom takmičarskom programu ocenjivaće žiri koji čine glumac Igor Đorđević (predsednik), reditelj Dane Komljen, grčki reditelj i scenarista Zaharias Mavroeidis, glumica Dubravka Kovjanić i rediteljka Ines Tanović iz Bosne i Hercegovine.\nŽiri pratećeg takmičarskog programa Fest fokus čine reditelj Darko Nikolić, glumica Isidora Simijonović i rediteljka Katarina Koljević (predsednica), dok će u žiriju za nagradu „Nebojša Đukelić“ biti kritičar, publicista i urednik izdavaštva u Filmskom centru Srbije Miroljub Stojanović, hrvatski filmolog Daniel Rafaelić i reditelj, teoretičar i estetičar filma Vlastimir Sudar (predsednik).


Šta će se desiti kada digitalna revolucija uđe u sudnice? – Plezir\nDa li ste znali da je na Balkanu poverenje u pravosudni sistem najniže u celoj Evropi? Nove tehnologije veoma brzo menjaju našu svakodnevicu, a uticaj naprednih tehnologija može da se iskoristi u cilju stvaranja lepšeg i pravednijeg sveta, a samim tim i vraćanja poverenja građana u pravosudni sistem. Trubē – nova je tehnologija koja će vam promeniti sliku koju imate o sebi, društvu, ali i povratiti veru u pravosudni sistem i bolju budućnost!\nOdlazimo u 2045. godinu, u sud, gde ćete vi imati pravo na reč i gde će se baš vaš glas čuti. Dođite i budite svedoci radikalnoj promeni ideje o sporoj i (ne)dostižnoj pravdi, usporenom sudstvu i njegovim kafkijanskim procesima. Kreatori Trube koncepta, TheTruthTech™ veruju da postoji drugačiji put do istine, koji nas može izvući iz naše trenutne „epidemije nepravde”, bez napuštanja osnovnih prava i principa demokratije. TheTruthTech™ radi sa međunarodnim konzorcijumom interdisciplinarnih istraživača koji kombinuju umetnost, humanističke nauke i nauku kako bi stvorili nešto novo: Trube™ – novu inteligentnu tehnologiju koja iz korena menja pravosudne sisteme u celom svetu.\nI dalje radeći pod velom tajne, ovaj projekat sprovodi „andergraund” testiranja u Beogradu i Sarajevu, ali i u Francuskoj, u Avinjonu, Dižonu i Parizu, i u Belgiji u Briselu i Luven la Nevu. Tokom predstavljanja projekta moći ćete i da testirate Trube ™ i sami vidite kako će jednog dana izgledati naši odnosi prema institucijama.\nOrganizatori događaja vas pozivaju da im se pridružite u subotu, 29. septembra 2018. godine od 19h u prostorijama CZKD-a kako biste zajedno istraživali i stvarali novu budućnost u kojoj će istina i pravda ponovo postati neprikosnovene. Ulaz na događaj je besplatan, a svoje mesto možete rezervisati.\nUkoliko ne budete mogli da prisustvujete događaju a želite da pratite ovaj performans, to možete učiniti putem ovog linka.\nTAGS: nova tehnologijaPlezirPlezir magazinPravosudni sistemTrube


Poliklinike Beograd - Lista poliklinika u Srbiji, pedijatrija, opšta i interna medicina\nNarodnih heroja 38, Beograd, Novi Beograd\nVeliki broj sredjenih poliklinika – u državnom vlasništvu i sve veći broj u privatnom vlasništvu pokazuju da je Srbija u sektoru zdravstvene zaštite napravila ozbiljan progres u zadnjih deset godina.\nPored privatnih klinika sve je veći broj privatnih domova zdravlja koji obuhvataju sve tipove medicine od kardiologije, neurologije, dermatologije pa sve do psihijatrije i drugih obasti. Sve je veći broj klinika koje rade noću, a ako vam je potreban samo lekarski pregled predlažemo da posetite jednu od ovde izlistanih poliklinika:\nDom zdravlja Dr Ristić je ustanova primarne zdravstvene zaštite. U 40 savremeno opremljenih specijalističkih kabineta svakoga dana od 8 h do 21,30 h mogu se obaviti lekarski pregledi i dijagnostič\nBel Medic je zdravstvena ustanova koja u svom sastavu ima Opštu bolnicu, Polikliniku i Dom zdravlja. U bilo koje doba dana ili noći, telefonskim pozivom možete da dođete do iskusnih specijalista i\nUltrazvučnom dijagnostikom se u Medicoru rade pregledi trbušnih organa, vrata, dojki i pazušnih regija, mekotkivnih struktura i zglobova, ultrazvučni pregled ginekološke regije, pregled srca i ku\nNajviši profesionalni nivo rešavanja bolesnih stanja bolnica Una je uvela i u pedijatriju, kardiologiju, pulmologiju, hematologiju, nefrologiju i ostale internističke discipline. Bave se i dijagnos\nPoliklinika Vizim je među prvima u zemlji omogućila pacijentima lečenje po tipu pretplate na zdravstveni karton. To podrazumeva da je pacijent u mogućnosti da po veoma pristupačnoj ceni sebi unap


U JDP-u održana Generalna skupština Unije teatara Evrope - Moja Srbija\nU JDP-u održana Generalna skupština Unije teatara Evrope\nU subotu, 18. i nedelju, 19. juna, u Jugoslovenskom dramskom pozorištu održana je Generalna skupština Unije teatara Evrope (UTE). Ovo je prvi put posle skoro tri godine da se članovi Unije sastaju uživo s obzirom na to da su tokom pandemije virusa korona, sastanci održavani onlajn.\nNa Generalnoj skupštini, direktorka Jugoslovenskog dramskog pozorišta Tamara Vučković Manojlović izabrana je za člana borda UTE.\nJedna od glavnih tema bila je međunarodna saradnja i projekat „Katastrofa”, na kom Jugoslovensko dramsko pozorište učestvuje u koprodukciji sa Nacionalnim teatrom iz Barselone, kao i „Finistera festival”, koji će se održati u Portu, u februaru 2023. godine, na kome će učestvovati pozorišta, članovi Unije.\nNa Generalnoj skupštini učestvovalo je preko dvadeset direktora i predstavnika pozorišta, članica UTE, iz Francuske, Rumunije, Luksemburga, Portugalije, Poljske, Španije, Italije, Mađarske, Bugarske, Grčke, Češke…\nJDP je članica mreže najznačajnijih pozorišnih kuća Evrope od 2006. godine i jedino je pozorište iz regiona u ovoj organizaciji.\nGeneralne skupštine UTE se održavaju dva puta godišnje i sledeća je na jesen ove godine u Krakovu.\nTags: Jugoslovensko dramsko pozorište, pozorište, Unija teatara Evrope\n« Tribina „Kultura i priroda od nacionalnog značaja”\nJoel Corry: Od rijalitija, preko top lista, do festivala »


Ino Agencija postaje Ino Edukacija - centar za školovanje u inostranstvu! - Kako na Master - INO EDUKACIJA\nDogađaji, Master studije, Osnovne studije, Partnerski univerziteti, Srednje škole\nIno Agencija postaje Ino Edukacija – centar za školovanje u inostranstvu!\nDate: August 20, 2019Author: Ino Edukacija\nNakon pet godina rada Ino Agencije, ulazimo u šestu godinu sa potpuno novim entuzijazmom, a i nazivom! U protekle pola decenije upisali smo više stotina studenata na željene univerzitete, ostvarili veliki broj uspešnih partnerstava sa univerzitetima širom Evrope i sveta. Od ove godine preko Ino Edukacije se možete prijaviti na srednje škole i grupne kurseve jezika u inostranstvu! U okviru naše nove ponude se nalaze i Harrison profesionalna orijentacija, kao i sprovođenje takmičenja za srednjoškolce Best in English i Best in Deutsch.\nU svoju široku lepezu partnera, uvrstili smo i neke od prestižnih univerziteta u Nemačkoj i Švajcarskoj. Ino Edukacija i dalje ima najveći portfolio partnerskih univerziteta na Zapadnom Balkanu!\nHarrison profesionalna orijentacija je detaljan test vaših osobina i preferencija. Na ovaj način možete otkriti vaše slabosti, talente, ali isto tako i u kom biste se zanimanju najbolje snašli i šta bi zapravo mogao da bude vaš budući poziv. Ino Edukacija je licencirani centar za obavljanje američke nagrađivane Harrison Assessment profesionalne orijentacije. Rezultati i izveštaj koji dobijete u našem centru je baziran na više od 25 000 ranije urađenih testova, povezan sa Harisson centralom, u skladu sa svetskim standardima i zaštitom podataka o ličnosti.\nBest in English i Best in Deutsch su jedno od najvećih takmičenja za engleski i nemački jezik koji se vrše online. Otvoreno je za sve srednje škole u EU i šire, a dizajniran je za srednjoškolce starosti od 15 do 19 godina. Đaci će se takmičiti na nacionalnom, regionalnom i evropskom nivou, a\nimaće mogućnost da osvoje vredne nagrade kao što su kurs engleskog ili nemačkog jezika u Kanadi ili Nemačkoj, kao i mnoge druge manje nagrade.\nU našoj novoj ponudi imaćete mogućnost izbora neke od najcenjenijih privatnih srednjih škola u Evropi (Engleskoj, Švajcarskoj, Austriji), što će vas posle u potpunosti pripemiti i olakšati nastavak obrazovanja u inostranstvu i upis naprestižne svetske univerzitete.\nZahvaljujemo se svim partnerima i prijateljima kuće koji su bili uz nas, zahvaljujemo se na poverenju svim prijavljenim učenicima i studentima u proteklim godinama, ali isto tako vas pozivamo da nam se pridružite u obnovljenoj INO misiji i da svi zajedno oformimo još uspešniju sezonu u novom duhu!\nUkoliko vas interesuje školovanje u inostranstvu, pošaljite nam besplatan upit:\nPrevious Previous post: Raspisan konkurs za Fulbrajt stipendije u Americi\nNext Next post: Profesionalna orijentacija Harrison Assessments


Jeftini letovi Berlin Schonefeld Moskva Šeremetjevo - Avio karte Schonefeld Šeremetjevo - eSky.rs\nAvio karte iz Berlin Schonefeld do Moskva Šeremetjevo\nPretražite letove iz Berlin Schonefeld do Moskva Šeremetjevo\nProverite najbolje prilike za letove iz Berlin Schonefeld do Moskva Šeremetjevo\n✔ Postoje li posebne ponude za letove Berlin Schonefeld Moskva Šeremetjevo na eSky.rs?\n✔ Mogu li se pobrinuti za osiguranje prilikom rezervacije leta Berlin Schonefeld Moskva Šeremetjevo?\n✔ Ako rezervišem let Berlin Schonefeld Moskva Šeremetjevo, mogu li da rezervišem ujedno i smeštaj?\n✔ Koje avio-kompanije nude letove Berlin Schonefeld Moskva Šeremetjevo?\nBudite sigurni, da na eSky.rs ponuda letova Berlin Schonefeld Moskva Šeremetjevo uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Berlin Schonefeld - Moskva Šeremetjevo\nJeftini letovi za Nikoziju Jeftini letovi iz Nikozije Jeftini letovi do Belizea Jeftini letovi iz Belizea Jeftini letovi do Cagliari Elmas Jeftini letovi od Cagliari Elmas


Azar povređen, neizvestan nastup u klasiku - SPORTSKI ŽURNAL\nFudbaler Real Madrida Eden Azar mogao bi da popusti derbi utakmicu protiv Barselone pošto je pokidao mišić leve noge\nKako je saopštio Real, novim pregledima utvrđeno je da se ne radi samo o modrici, već o minimalnom cepanju mišićnog tkiva, koje lekari nisu primetili prilikom prethodnih pregleda.\nBelgijanac se povredio 26. novembra tokom utakmice sa Pari Sen Žermenom (2:2) u Ligi šampiona. On bi mogao da propusti „klasiko”, koji je na programu 18. decembra u Barseloni.\nAzar je ovog leta iz Čelsija prešao u Real za 100 miliona evra. Propustio je prve tri utakmice u sezoni zbog povrede butine zadobijene tokom priprema.\nReal je saopštio da će predstojeću utakmicu protiv Espanjola propustiti levi bek Marselo, zbog povrede mišića.\nReal na drugom mestu na tabeli ima 31 bod, koliko i prvoplasirana Barselona, koja ima bolju gol razliku.\nBejl lakše povređen\nFudbalski klub Real Madrid saopštio je da će napadač Garet Bejl kratko odsustvovati sa terena zbog povrede butine.\nReal je potvrdio povrede trojice igrača, pošto su osim Bejla povređeni Eden Azar i Marselo.\nList AS preneo je da se očekuje da će Bejl pauzirati nedelju dana pošto se radi o lakšoj povredi i klub ne želi da rizikuje da se pogorša, dok će Azar i Marselo sigurno propustiti duel sa Barselonom 18. decembra.\nTrener Real Madrida Zinedin Zidan od ranije ne može da računa na povređene Marka Asensija i Hamesa Rodrigesa.\nŽeljko Pavlović · 06 decembar, 2019 01:58


EBRD ODOBRIO KREDIT ZA GAZELU\nEvropska banka za obnovu i razvoj odobrila je isplatu kredita za rekonstrukciju mosta Gazela. Kako se navodi u saopštenju, obnova Gazele je deo projekta „Beogradski autoput i obilaznica“, koji zajedno finansiraju EBRD i Evropska investiciona banka u ukupnom iznosu od 160 miliona evra.\nOdbor direktora EBRD odlučio je da odobri isplatu kredita iako su ostala nerešena neka od pitanja oko preseljenja porodica koje su živele ispod Gazele, zbog čega je i bilo odloženo korišćenje kredita odobrenog još 2007. U saopštenju EBRD nije navedeno koliki deo kredita će biti iskorišćen za Gazelu, ali je prilikom odobravanja kredita bilo planirano da se izdvoji 33 miliona evra.\nIzabran je izvođač radova, kao i nadzorni inženjer i očekuje se da će sredstva iz kredita EBRD biti isplaćena u najskorijem roku - navodi se u saopštenju. Pre donošenja odluke o odobravanju, EBRD je izvršio detaljnu procenu raseljavanja, uz zaključak da iako je puno urađeno, neka od nerešenih pitanja i dalje postoje. Odbor direktora odobrio je isplatu i dela kredita za deonicu „A“ obilaznice oko Beograda, od Batajnice do Dobanovaca.


Na ručkove, piće i poklone potrošeno 2,3 miliona dinara za tri meseca | Kolubarske\nNa ručkove, piće i poklone potrošeno 2,3 miliona dinara za tri meseca\nGradsko rukovodstvo je na reprezentaciju potrošilo preko 2,3 miliona dinara za poslednja tri meseca 2016. godine ili oko 760.000 dinara mesečno.\nNajviše novca, oko 1,4 milion dinara potrošeno je za ručkove sa, kako je napisano, poslovnim partnerima, najčeše iz Valjeva, Beograda i Slovenije, kao i sa poslovnim partnerima iz Uba, Koceljeve, Osečine, Lajkovca, ali i sa onima koji se ne mogu podvesti pod "poslovne partnere".\nMeđu poslovnim parnerima, kojima je plaćen ručak iz gradske kase, su i monteri koji su postavljali novogodišnju rasvetu, radnici koji su instalirali klizalište, pomoćni radnici i obezbeđenje.\nIz gradske kase izdvojeno je 114.000 dinara za ručak koji je predsednik Skupštine grada Milorad Ilić priredio za predstavnike SUBNOR-a i 100.000 dinara za novogodišnji ručak za odbornike i novinare.\nRučak za ekipu emisije "Znanje imanje", čiji domaćin je bio član Gradskog veća Andra Savčić, koštao je 46.770 dinara. Andra Savčić je, kao predsednik Organizacionog odbora festivala "Duvan čvarci", vodio na ručak pomoćne radnike i obezbeđenje Festivala, a račun je iznosio 16.400 dinara. Račun za, kako je naznačeno, poslovni ručak člana Gradskog veća Andre Savčića i dvojice privrednika, iznosio je 8.105 dinara. Međutim, ovaj iznos se odnosi samo na piće i kafe, a ne na hranu.\nGradonačelnik Valjeva Slobodan Gvozdenović često je vodio goste na poslovni ručak, među njima su predstavnici Lovačkog saveza Srbije, sa kojima je, kako je napisano uz račun, razgovarao o poslovnoj saradnji. Ručak gradonačelnika i predstavnika Radne grupe za Divčibare je koštao 16.700, dok je račun za poslovni ručak gradonačelnika i slikara Slobodana Jevtića Pulike iznosio 14.400 dinara.\nPreko posrednika "Studija M", koji gradsko rukovodstvo i njihove poslovne partnere "vodi" na ručak, potrošeno je 862.000 dinara.\nPored plaćenih računa za ručkove i koktele, iz gradske kase je potrošeno preko 600.000 dinara za kupovinu poklona.\nNajviše novca 350.000 dinara izdvojeno je za novogodišnju reprezentaciju – poklone, a na spisku su metalni upaljač, baterija za mobilni telefon, ogledalce, manikir set, ranac, sportska torba, novčanik, kišobran.\nIz gradske kase za kupovinu rakije "Vesić" izdvojeno je 121.631 dinara, vino vinarije „Wine net“ koštalo je 32.160 dinara, dok su kese sa grbom Valjeva koštale preko 55.000 dinara.\nU okviru troška za reprezentaciju su i računi bifea Gradske uprave, koji su iznosili 348.000 dinara za sokove, kafe, vodu, kiselu vodu, čajeve...


Radnici građevinske firme “Euro-asfalt” započeli su radove na izgradnji servisne saobraćajnice koja će spajati ulicu Ramiza Salčina sa A transverzalom kod kružnog toka na Mojmilu.\nIzgradnjom ove saobraćajnice stanovnicima ulice Ramiza Salčina omogućit će se izlaz na novoizgrađenu saobraćajnicu, A transverzalu. U sklopu tih radova predviđeno je izmještanje i izgradnja vodovodne mreže, čime će se stambenim objektima koji nisu bili priključeni na legalni vodovodni sistem omogućiti priključenje na novoizgrađenu vodovodnu mrežu.\nPo riječima rukovodioca gradilišta Suada Jažića, trenutno se izvode radovi na odvodnji podzemnih i oborinskih voda, skidanju starog asfalta, nakon čega će se raditi izmještanje vodovodnih instalacija u dužini od oko 200 metara.\nUporedo sa navedenim radovima, u toku je izgradnja i srevisne saobraćajnice koja će sa A transverzalom spajati ulicu Branislava Nušića, saopćeno je iz Općine Novi Grad.\n#općina novi grad#euro-asfalt#a transverzala\nZanimljivi podaci iz Sarajeva, najmanja izlaznost do 16,30 sati je u Novom Gradu


Ministar policije Nebojša Stefanović izjavio je na vanrednoj konferenciji za novinare u sredu, 8. jula uveče da se ulicama Beograda i drugih gradova Srbije dešava "ogoljeno nasilje i pokušaj da se fizičkim obračunima i uništavanjem imovine preuzme vlast bez volje naroda i učešća na izborima".\nOn je rekao da će "država uvek biti jača od nasilnika".\nU Beogradu su 8. jula, drugo veče zaredom, nastavljeni okršaji policije sa grupama demonstranata nakon što je Žandarmerija ispred Skupštine Srbije suzavcem rasterala nekoliko hiljada okupljenih na protestu zbog najave pooštravanja epidemioloških mera.\nStefanović je protest nazvao nezakonitim, jer nije prijavljen.\n"Ovde se nije radilo o koroni niti o državnoj politici, samo o nasilju. Mi smo imali do sada 10 povređenih policajaca. Jedan teško, sa obe polomljene noge, jer su ga gurali sa stepeništa da padne", izjavio je Stefanović.\nStefanović je dodao je da je policija i pored svega "na normalan način povratila kontrolu na celom prostoru gde su se demonstracije dešavale, preduzimala posebne radnje i mere da ne dozvoli maltretiranje od strane nasilnika".\n"Suzavac, koji su demonstranti bacali na policiju skoro 30 minuta, ispred Skupštine. To su sve kamere snimile. Policija je u tom trenutku imala naređenje da ne koristi i nije koristila suzavac", rekao je Stefanović.\nOn je pozvao sve da se suzdrže od nasilja i od tužilaštva zatražio "da rade svoj posao".\n"Ja ih samo molim da te postupke urade u skladu sa zakonom najbrže moguće. Da ne čekamo pravdu predugo, da ljudi vide da pravna država funkcioniše u Srbiji".\nStefanović je najavio da će i u Beogradu i svuda biti postavljene jake policijske patrole.


Capito: Williams ne sme da bude nečiji b-tim – Pole Position\nCapito: Williams ne sme da bude nečiji b-tim\nobjavljeno 01. Nov 2021. u 12:11 pm\nWilliams mora da bude otvoren za nova partnerstva ako želi da ponovo pobeđuje.\nBritanski tim je doživeo brojne promene u poslednjih godinu dana, uključujući i promenu vlasničke strukture.\nTo je očigledno donelo pozitivne rezultate pošto je tim ove sezone počeo da pravi konkretnije rezultate i trenutno se nalaze na osmoj poziciji u šampionatu konstruktora.\nGeorge Russell, VN Italije 2021.\nNovi šef tima Jost Capito ima znatno veće ambicije i smatra da tim treba da gleda širu sliku.\n„Razmišljamo o narednih deset godina i o tome kako će Formula 1 izgledati na početku 30-ih. Na osnovu toga ćemo napraviti zaključke i videti šta to donosi u pogledu narednih pet godina, pa onda za naredne dve i na kraju do kraja ove sezone“, izjavio je Capito.\nJost Capito – šef ekipe Williams F1\nJedan od načina povratka u vrh bi za Williams mogla da bude saradnja sa Audijem ili Porscheom, o kojoj se već šuška, a Capito kaže da su oni otvoreni za nova partnerstva.\n„Postoje različiti putevi i moramo da vidimo kakve prilike će nam se ukazati. Nakon toga možemo da donesemo odluku šta dalje, ali i za to vam treba jasno definisan plan. Ako imate plan na deset godina, onda imate dovoljno fleksibilnosti, posebno na kraći rok. Ne postoji samo jedan ispravan i jedan pogrešan put“, rekao je šef ekipe Williams.\nGeorge Russell ispred Sergia Pereza, VN Holandije 2021.\nOno što je neprihvatljivo za Willaims je da postane b-tim nekog proizvođača jer će tako teško doći u situaciju da se bore za titulu.\n„Nikada nećete biti šampion ako se pozicionirate kao b-tim. U toj situaciji zavisite od nekog drugog i prosto nemate isti kredibilitet. Takvim stavom odustajete od titula i samo kažete da ste srećni što učestvujete u celoj predstavi“, zaključio je Capito.\nKljučni pojmovi:Jost CapitoWilliams\nŽarko Samardžija 1, November 2021\nNorris: Mislim da bih sa dobrim bolidom mogao da ugrozim Maxa


U RS 18 novozaraženih virusom korona - Istinito.com - Ne budi ovca!\nPočetna > Aktuelno > U RS 18 novozaraženih virusom korona\n9. Maja 2020. 9. Maja 2020. Istinito668Leave a Comment on U RS 18 novozaraženih virusom korona\n“Sedam muškaraca je srednje životne dobi i četiri muškaraca su starije životne dobi. Tri osobe ženskog pola su mlađe životne dobi, tri srednje i jedna starije životne dobi”, saopšteno je iz Ministarstva.\n“Dvije osobe su hospitalizovane, dok će ostali biti u izolaciji u skladu sa definisanim procedurama. Ukupno devet osoba je navelo kontakt sa pozitivnim osobama, dok ostali nisu mogli da navedu jasnu epidemiološku vezu”, saopšteno je Iz Ministarstva zdravlja RS.\nDo sada je u Republici Srpskoj potvrđeno 1.086 slučajeva virusa korona, a oporavila se 391 osoba.\n“Кod pet pacijenata zdravstveno stanje zahtijeva respiratornu podršku, a jedna osoba je na neinvanzivnom modu mehaničke ventilacije. Na Odjelu hirurgije (stara lokacija UКC) su 24 pacijenta sa lakšom do srednje teškom kliničkom formom i na Odjelu pulmologije (stara lokacija UКC) je 68 pacijenata sa lakšom do srednje teškom kliničkom formom”, kažu u saopštenju.\nU Bolnici “Sveti Apostol Luka” u Doboju zbrinuto je 56 pacijenata sa COVID 19 oboljenjem, u Opštoj bolnici Trebinje devet osoba, u Bolnici “Srbija” u Istočnom Sarajevu dvije, u Bolnici “Doktor Mladen Stojanović” u Prijedoru šest pacijenata i u Univerzitetskoj bolnici u Foči šest pacijenata.\nКada su u pitanju objekti za izolaciju u kojima se nalaze osobe kod kojih je potvrđen test na novi virus korona, a nemaju simptome COVID-a 19, u Studentskom centru “Nikola Tesla” u Banjaluci nalaze se 203 osobe, u Studentskom domu u Trebinju tri, u Domu učenika Bijeljini dvije osoba.\nRepublika Srpska bilježi blagi pad broja novih potvrđenih slučajeva virusa korona u posljednja tri dana. U četvrtak je potvrđeno 28, a u petak 25 zaraženih ovim virusom.\nTagged COVID 19 istinito korona pozitivni zarazeni\nIdentifikovano tijelo pronađeno na obali Vrbasa


Outsourcing arhitektonsko-inžinjerskih usluga iz BiH | AABH\nPočetna Outsourcing arhitektonsko-inžinjerskih usluga iz BiH\nAsocijacija arhitekata u BiH sa mjesecom decembrom ušla je u saradnju sa projektom Švicarske vlade MarketMakers, te krenula aktivan rad na razvoju projekta koji bi omogućio povezivanje usluga domaćih profesionalaca sa velikom potražnjom na stranim tržištima. Istraživanje kretanja tržišta, razvoja i potražnje u zemljama centralne Evrope gradualno pokazuje da postoji velika potražnja za arhitektonskim i inžinjerskim uslugama, te da postoje pozitivna iskustva sa radom profesionalaca sa područja Bosne i Hercegovine.\nU skladu dvogodišnjeg AABH plana (2018-2020), cilj ovog projekta jeste da potpomogne razvoj domaćih kompanija kroz stvaranje novih prilika te na taj način utiče i na dugoročan razvoj domaćeg tržišta. Problemi sa kojima se stručnjaci susreću su strukturalni u smislu zakonskih regulativa, cijena, postojanja komore arhitekata itd. Smatramo da uticaj na izvršenje istih promjena može nastati kroz nove poslovne prilike za domaće kompanije i profesionalce, koji mogu uticati na razvoj struke na različite načine. Isti proces stvaranja novih biznis prilika sa inostranim kompanijama, već se pokazao kao uspješan model razvoja arhitektonskog i građevinskog sektora drugih država, ali i drugih insutrija u BiH.\nU prvoj fazi razvoja ovog projekta pozivamo sve kolege i kolegice, i druge zainteresovane, da izdvoje par minuta i ispune upitnik na linku i na taj način izraze svoj interes za učešće u ovakvoj saradnji i podršku razvoju ovog projekta.\nO narednim fazama projekta te njegovom razvoju, svi članovi AABH i zainteresovani biti će obavještavani u narednom periodu.


Bečejsko udruženje mladih: Monitoring javnih nabavki\nPredstavnici Bečejskog udruženja mladih su od 14. do 17. oktobra učestvovali na seminaru o monitoringu javnih nabavki u vojnoj ustanovi „Tara”. Seminar su u sklopu projekta „Za transparentne javne finansije:\nGrađanski nadzor javnih nabavki” organizovali toplički i užički Centar za demokratiju i ljudska prava i Olof Palme internacionalni centar iz Švedske pod pokroviteljstvom Delegacije EU u Srbiji.\nKroz projekat se vrši monitoring nad tri republičke institucije, Ministarstvom životne sredine i prostornog planiranja, Narodnom bankom Srbije i JP Skijališta Srbije. Specifični ciljevi su i razvijanje metodologije i podizanje kapaciteta organizacija građanskog društva u praćenju javnih nabavki.\nNa seminaru je učestvovalo 30 učesnika iz nevladinog sektora u Srbiji, koji u narednom periodu nameravaju da se bave monitoringom javnih finansija.\nTeme na seminaru bile su zasnovane na konkretnim primerima, metodologijama i problemima i ostavile su snažan utisak na učesnike. Projekat je podstaknut niskim nivoom transparentnosti u oblasti javnih nabavki, kao i u celokupnom sistemu javnih finansija, koji predstavlja jedan od najvećih problema u Srbiji.\nPrema indeksu percepcije korupcije Transparency Internationala, Srbija spada u\nkategoriju visokokorumpiranih država. Naša zemlja je prošle godine bila na 83. mestu u svetu. Među zemljama u regionu lošije je rangirana samo BiH.\nU izveštaju koji je rađen na ograničenom uzorku koji je obuhvatao 18 republičkih institucija, revizori su utvrdili da se više od 2 milijarde dinara u sistemu javnih nabavki nalazi u sivoj zoni. Razlozi za ovakvo stanje nalaze se u određenim nedostacima sistemskog karaktera (neadekvatan zakonodavni okvir), nedostatku političke volje da se borba protiv korupcije dosledno sprovede, direktnoj opstrukciji koja dolazi iz različitih centara moći, nedoslednosti pravosudnih organa u sprovođenju kaznenih mera prilikom procesuiranja krivičnih dela sa elementima korupcije, ali i neodgovarajućem odgovoru građanskog društva na izazove u oblasti javnih finansija i javnih nabavki.\nViše iz ove kategorije « „Talasanje“ cena: Ulje od 119 do 149 dinara\tZajednička akcija OSC-a, preduzetnika i BUM-a: Šesti zimski vašar u decembru »


Epidemiološka situacija u Vojvodini izuzetno teška, sa tendencijom pogoršanja – Sečanj info\nHome /Blog/Epidemiološka situacija u Vojvodini izuzetno teška, sa tendencijom pogoršanja\nSrbija25 November, 2020\nBiro za odnose s javnošću Pokrajinske vlade saopštio je da epidemiološka situacija u Vojvodini može da se okarakteriše kao “izuzetno teška sa tendencijom daljeg pogoršanja”.\nKako je saopšteno, prema informacijama Instituta za javno zdravlje Vojvodine, u pokrajini je trenutno registrovan 15.651 aktivni slučaj infekcije koronavirusom, dok se na bolničkom lečenju nalazi 1.335 obolelih. Najteža situacija je u Novom Sadu, zbog velikog broja pacijenata sa izuzetno teškom kliničkom slikom, navodi se u saopštenju.\nDeo Instituta za plućne bolesti Vojvodine u Sremskoj Kamenici za vikend je pretvoren u kovid centar i samo za dva dana popunjen je sa dve trećine ukupnog kapaciteta, pa se u toj ustanovi trenutno leče 74 pacijenta.\n“Broj novozaraženih u Vojvodini raste iz dana u dan, opterećujući tako zdravstvene radnike, a celokupni zdravstveni sistem stavlja se u iskušenje da će kapaciteti zdravstvenih ustanova biti nedovoljni da prime sve pacijente kojima je pomoć neophodna”, upozorava se u saopštenju.\nDodaje se da je dodatni problem to što je u ovom trenutku u Vojvodini oboleo 681 zdravstveni radnik, tako da veliki obim posla obavlja mali broj ljudi. U saopštenju se navodi da je u Zrenjaninu kritična situacija, gde se dodatni kapaciteti obezbeđuju i u Specijalnoj bolnici za rehabilitaciju u Melencima, pošto su Specijalna bolnica za plućne bolesti i Opšta bolnica u Zrenjaninu gotovo potpuno popunjene.\nKritična situacija je i u Južnobanataskom okrugu, sa skoro popunjenim bolničkim kapacitetima opštih bolnica u Pančevu i Vršcu, kao i u Specijalnoj bolnici za plućne bolesti u Beloj Crkvi, a sve veći broj obolelih i hospitalizovanih se beleži i u opštim bolnicama u Sremskoj Mitrovici, Kikindi, Subotici i Somboru, piše u saopštenju.\n“Zbog svega toga ponovo apelujemo na građane Vojvodine da se ponašaju savesno i odgovorno i da se pridržavaju svih mera predostrožnosti i uputstava zdravstvenih i epidemioloških stručnih službi. U suprotnom, zdravstveni sistem Vojvodine neće biti u mogućnosti da pomogne svima kojima je pomoć neophodna što bi prouzrokovalo nesagledive posledice po svakog pojedinca i društvo u celini”, upozorava se u saopštenju.\nGradski štab za vanredne situacije u Novom Sadu danas je zabranio okupljanje više od pet osoba na javnim zatvorenim i otvorenim prostorima, uz obaveznu fizičku distancu od minimum metar i po. U svim trgovinskim i ugostiteljskim objektima odlukom Gradskog štaba ograničen je broj prisutnih na po jednu osobu na četiri kvadratna metra.\nOd 23. novembra do 7. decembra na teritoriji Grada Novog Sada zabranjeno je organizovanje svečanosti, sportskih i drugih manifestacija, sem sportskih takmičenja bez publike.\nJavno gradsko saobraćajno preduzeće Novi Sad usluge javnog prevoza u gradskom, prigradskom i međumesnom prevozu, organizovaće tako da popunjenost kapaciteta mesta za stajanje u vozilu ne bude veća od 50 odsto u odnosu na dozvoljeni broj stajaćih mesta u vozilu, kao i da se poveća broj autobusa u saobraćajnim “špicevima”.


Najave dešavanja Rotari kluba Sombor\nsubota, 20 avgust 2016 03:44\tPročitano 550 puta\nRotari klub Sombor za oktobar najavljuje\n1. FOTO-SLIKARSKU KOLONIJU\nza 01.oktobar 2016.\nMesto održavanja akcije: Dida Hornjakov salaš, Sombor\nTema kolonije: portret\nSadržaj: izrada portreta 6 eminentnih slikara i fotografije portreta 3 renomiranih majstora umetničke fotografije\nProgram: radionice, mala FOTO škola za mlade, izložba dela (mobilna), druženje uz muziku\nDetaljan program akcije, sledi.\n2. ŠKOLU PRVOG KURSA KUVANJA ORIGINALNOG I TRADICIONALNOG RIBLJEG PAPRIKAŠA\nza drugu polovinu oktobra 2016.\nMolimo sve zainteresovane klubove da se prijave najkasnije do 10. septembra. Škola podrazumeva 8 aktivnih učesnika (učenika) sa svojim ekipama (od 4 do 8 Rotarijanaca).\nObuka i degustacija rešenih zadataka, te proglašenje najboljeg kuvara uz najbolje somborske tamburaše, organizovaćemo u Ekološkoj školi BARAČKA kod Ivana Kovača Kiceta, na Dunavu-inspirativnog krajolika raskošne reke uz mogućnosti vožnje po vodi i uživanja u prirodi.\nO detaljima akcije ćemo vas blagovremeno obaveštavati.\nFoto slikarska kolonija,\nViše iz ove kategorije « Bratimljenje RK Sombor i RK Baja\tPoseta predsednika Lions zone za Srbiju »


Minerali iz mrtvog mora su vrlo lekoviti: saznajte kako utiču na kožu i kosu\nLOŠ HOLESTEROL JE JEDAN OD UZROČNIKA PREKOMERNE TEŽINE: rešite problem na ovaj potpuno prirodan način\nVelika akcija: Prijavite se na sajtu www.zasadidrvo.rs i budite i vi među goranima koji će 3. novembra pošumljavati Srbiju, čime ćete stvoriti nove rezervoare čistog vazduha\nZašto baš SKINOLOGY serumi?\nKoža je ogledalo našeg zdravlja. Osim što je važno da se ispravno hranimo, dovoljno spavamo i vodimo računa izbegavamo stres dobro je i da koži obezbedimo najbolju moguću negu.\nMTS uređuje "Beogradsku amazoniju"\nU okviru kampanje za zaštitu životne sredine „mts Čuva tvoj svet“, pokrenute sa ciljem očuvanja prirodnih bogatstava naše zemlje, privode se kraju radovi na čišćenju kanala iz sliva Beljarice, nadomak Beograda.\nLena Kovačević bila je gošća Nedelje mode u Milanu, gde je 19. septembra uživo nastupila u okviru revije “La Perla Bianca” kreatorke Suzana Perić. Revija je bila deo programa “Mad Mood” u istorijskom zdanju iz 16. veka “Palazzo Giureconsulti” a voditelj završnog dela programa bila je poznata italijanska voditeljka Valeria Marini.\nOdržana je prva radionica u okviru projekta Cosmo Influencer Awards powered by Avon, koja je okupila mnoge poznate influensere, ali i nove mlade ljude koji hrabro koračaju na putu ka uspehu\nVELIKI KONKURS ZA OSNOVCE: Ko će da napiše NAJLEPŠU PRIČU?\nU okviru projekta „Zasadi drvo“, koji su pokrenuli „Adria Media Group“ i „dm drogerie markt“, organizuje se konkurs za sve učenike osnovnih škola u Srbiji, koji traje od 2. do 29. septembra 2019.\nSuperstar TV sinonim za najkvalitetniji sadržaj\nSigurno ste ovih dana zapazili da se rasejani Boškić i ćudljivi Čvarkov pojavljuju u nesvakidašnjim i zabavnim situacijama kao akteri novog TV spota. I sigurno ste se zabrinuli zašto nema Dragana Torbice bez koga je tim najpoznatijih arhivatora u Srbiji prosto nezamisliv!


DODIK POBESNEO: Dokle će Kolinda da prebacuje krivicu na Srbe, za greške i zločine koje je naredio Franjo Tuđman… (VIDEO) – Balkan Breaking News\nPredsednik Republike Srpske Milorad Dodik rekao je u intervjuu Srni da je postalo nepodnošljivo i degutantno prebacivanje odgovornosti na Srbe i Srbiju i stalno osuđivanje koje dolazi iz Hrvatske nakon haške presude šestorici lidera “Herceg-Bosne”.\n“Možda njima deluje da je lakše da se pobegne od situacije u kojoj se nalaze tako što će orkestrirano ponovo napasti na Srbe, ali moraju malo da se zaustave i vide konačno šta su činjenice i da su oni prvo etnički očistili Srbe iz Hrvatske, a sada pokušavaju za ono što su činili da žrtvuju svoj narod”, rekao je Dodik.\nOn je pojasnio da Hrvatska žrtvuje svoj narod tako što ih je naterala da demontiraju “Herceg-Bosnu” i uđu u pregovore, čime su sami podigli optužnicu i doveli pripadnike svog naroda u poziciju da odgovaraju za “Herceg-Bosnu”.\nOn je ocenio da se predsednik Hrvatske Kolinda Grabar Kitarović, koja je nakon presude šestorici lidera “Herceg-Bosne” izjavila da je “hrvatski narod žrtva velikosrpske agresije”, ponovo okreće optužbama prema Srbima i Srbiji u nedostatku drugih argumenata da pribavi pažnju svoje javnosti.\n“Postaju sve degutantnije takve tvrdnje zvaničnika Hrvatske koji očigledno svoju nesposobnost sa početka rata za politiku koju je vodio Franjo Tuđman u to vreme, sada pokušavaju da pripišu nekom drugom”, rekao je Dodik.\nPredsednik Republike Srpske je u intervjuu Srni istakao da nigde u odlukama Haškog tribunala ne piše da su Srbija i Srbi agresor.\n“Svi znaju šta je moj stav o Haškom tribunalu, ali kada govorim o tim stvarima, nigde ne piše da je Republika Srpska udruženi zločinački poduhvat kako su to želeli mnogi da prikažu. Ne piše nigde da je Republika Srpska genocidna kako su pokušali da govore o njoj”, istakao je Dodik.\nOn je podsetio da je politika Hrvata bila da izađu na referendum o nazavisnsoti i podrže BiH, a nakon samo godinu, dve ušli su u oružani sukob sa muslimanima i time priznali da su pogrešili sa odlukom da izađu na referendum.\n“Sada kada su došli u poziciju da su odgovorni za zločine nad Bošnjacima u BiH ponovo pokušavaju da prebace odgovornost na Srbe. To naravno treba odbaciti. Prema onome šta je poslednjih dana rekao Hag, nigde ne stoji reč `Srbi`. Nažalost, nigde se ne spominju ni srpske žrtve, a trebalo bi da stoji da su počinjeni i zločini nad Srbima. Koliko je Srba bilo u Mostaru, a koliko ih je posle rata? Ili koliko je Srba bilo na nekim drugim prostorima, a koliko ih je sad?”, upitao je Dodik.\nOn je podsetio da je hrvatska vojska ušla u Mrkonjić Grad i da su tamo počinili zločine, te da za to postoje nesumnjivi podaci.\n“Hag se na tu stranu nije okretao i nije presuđivao za zločine nad Srbima. Očigledno da su Hag i Hrvati smatrali da su Srbi cilj koji ne morate da dokazujete da li je opravdano da ga ubijete”, rekao je Dodik i dodao da je krajnje vreme da Kitarovićeva prestane sa takvim insinuacijama.\nOn je poručio Kitarovićevoj da bi, kao ozbiljan predsednik, mogla konačno da se pozabavi sudbinom Srba stradalih tokom operacije “Oluja” i mnogih drugih akcija koje su se desile u Hrvatskoj, a ne da uporno prebacuje odgovornost na Srbe.\nOn je naglasio da nema odgovora za ono što je počinila Hrvatska vojska, koja treba da odgovara za zločine u Mrkonjić Gradu i drugim mestima, i dodao da će se videti šta može domaće pravosuđe da uradi u tom pogledu.\nKomentarišući optužbe da on i hrvatski član Predsedništva BiH Dragan Čović vrše opstrukcije evroatlantskog puta BiH, kao i da to savezništvo ima “ruski rukopis”, Dodik je ocenio da su to “gluposti skuvane u kuhinji u Sarajevu”.\n“Kad god naiđu na određeni problem vezano za evropski put, onda pokušavaju da to dislociraju na Banjaluku ili Mostar. Svi znaju da je zastoj u zajedničkim institucijama i da se potencijal koji treba da obezbede muslimani u potrebnim većinama za evropske reforme nalazi kod njih i da Bakir Izetbegović ne može ništa da obezbedi. Zato nam dolaze ti prigovori”, rekao je Dodik.\n“Bakir Izetbegović, odnosno ta politička linija iz Sarajeva, kako se pokazuje, više je okrenuta Turskoj nego Evropskoj uniji i to je nešto što se dešava u poslednje vreme. Mi nismo protiv tih evropskih reformi koje se odnose na ono što je potrebno da se uradi a to je upitnik u skladu sa Mehanizmom koordinacije, koji je ranije usvojen”, naglasio je Dodik u intervjuu Srni.\nOn je podsetio da je taj mehanizam zajednički dogovoren između evropskih institucija, Republike Srpske i Federacije BiH.\n“To je usvojeno i treba da bude poštovano. Samo nepoštivanje mehanizma koordinacije nas dovodi u poziciju da nemamo završeno, na primer, pitanje u vezi sa upitnikom ili o akcizama. Republika Srpska ima dovoljno ruku da bude deo većine za te akcize, ali nema ih kod muslimana”, rekao je Dodik.\nPredsednik Srpske kaže da “ne može da veruje da neko baš u ovom trenutku tako bezočno laže i svaljuje odgovornost za evropski put na drugu stranu, a ne vidi da je to upravo u Sarajevu”.\n“Što se tiče atlantskih integracija Republika Srpska je donela svoju odluku o tome da BiH želi da ostane neutralna i naš stav kada se bude razgovaralo o tome na nivou BiH biće upravo takav – mi smo za neutralnost. Ne treba da pominjem da se mora poštovati stav parlamenta, bez obzira iz koje opcije dolazio neko iz Republike Srpske i da će, shodno načinu odlučivanja u BiH, to ostati tako, dakle da neće moći doneti odluku o priključivanju atlantskim integracijama”, rekao je Dodik.\nNa pitanje da prokomentariše predstojeću posjetu članova Predsedništva BiH Srbiji, predsednik Srpske ocenio je da je dobro što će doći do te posete, te da i na taj način Srbija pokazuje i dokazuje svoju centralnu ulogu u regionalnim odnosima.\n“Pitanje granice koje treba definisati je ključno pitanje imajući u vidu da se Republika Srpska o toj temi već izjasnila i ne vidi ništa sporno u prijedlogu koji dolazi iz Beograda. Moguće je očekivati da će Sarajevo, bez ikakvog razloga i ničim izazvano, praviti probleme u vezi sa tim. U svakom slučaju, verujem da će doći do otvaranja tog pitanja i približavanja stavova koliko-toliko”, rekao je Dodik.\nOn je rekao da po drugim pitanjima Predsedništvo BiH, kako je ustavom definisano, ne može mnogo šta učiniti bez entiteta, bez obzira što je svih prethodnih godina ignorisana činjenica da je BiH organizovana kao zajednica dva entiteta i tri naroda i da se u nadležnosti entiteta nalaze ključni poslovi koji bi mogli da budu predmet razgovora.\n“Verujem da će Srbija, kao i uvek, pokazati daleko više kompaktnosti i konzistentnosti u pogledu stavova od Predsedništva BiH, koje se ionako ne može ni o čemu da dogovori”, kaže Dodik.\nUpitan da prokomentariše izjavu izvršnog direktora američke organizacije “Atlantski saveta” Dejmona Vilsona koji je rekao da se Amerika povukla iz BiH i “prepustila Rusima da započnu podle igre u regionu”, Dodik je naglasio da u BiH ne vidi nikakve “igre Rusa”, pogotovo ne vojne.\n“Očigledno da se neko ko sedi u NJujorku ili Vašingtonu više boji toga nego mi ovde koji ne vidimo ništa. `Atlantski savet` je mimo zvaničnih struktura vlasti, ali ima određeni javni uticaj. Međutim, kada se sve prati u kontinuitetu, vidi se da je ideja predsednika SAD Donalda Trampa sasvim drugačija, da je njegova predizborna kampanja i ono što je govorio o Ujedinjenim nacijama potpuno suprotno od onoga što govori `Atlantski savet`”, rekao je Dodik.\nOn je dodao da su poruke iz ove organizacije da bi trebalo pojačati angažman zvanične Amerike na Balkanu i u BiH očigledno recidiv stare administracije, koji pokušava da na isti način i istim kalupom obezbedi prisustvo na nekim drugim mestima.\n“Prema tome, previše je razlika i kontradiktornosti vezano za zvaničnu politiku u samoj Americi koju prezentuje Tramp kao izabrani predsednik i nekih nevladinih struktura kao što je `Atlantski savet`”, rekao je Dodik.\nOn je ocenio da eventualni predlog o otvaranju američke vojne baze u Brčkom, što zagovara “Atlantski savet”, treba odbaciti, te da BiH ne može da prihvati tako nešto.\n“Treba odbaciti bilo kakav predlog da na prostoru BiH bude američka vojna ili NATO baza. NJihovo vojno prisustvo već je ovde dovoljno dugo da treba razgovarati o tome kako demilitarizovati BiH, a ne kako je dodatno militarizovati. Da bi neko recimo odlučivao o Brčkom, odluku mora da donesu organi BiH”, rekao je Dodik.\nPredsednik Srpske kaže da je potpuno uveren da od toga nema ništa, jer Predsedništvo BiH ne može da donese takvu odluku s obzirom na to da je Narodna skupština Republike Srpske donela svoju odluku o vojnoj neutralnosti.\n“Brčko distrikt je zajedničko vlasništvo dva entiteta, nije u vlasništvu BiH nego dva entiteta, tako piše u arbitražnoj odluci”, podsetio je predsednik Republike.\nDa vidite izjavu hrvatske predsednice na koju je Dodik odreagovao u gore navedenom tekstu, pogledajte OVDE\nDodik: Nismo mi CG da nas uče lažnom istorijom\n01/06/2016 01/06/2016 531\nVašington zamrznuo program naoružavanja sirijske “oporbe” koji je realizovala CIA


Toyota uz Olimpijski tim Srbije na putu za Tokijo - AUTO INFO\nKonferencijom za medije i simboličnom predajom ključeva jednog od vozila, u ambasadi Japana u Beogradu ozvaničena je saradnja Toyote i Olimpijskog komiteta Srbije.\nToyota deli mnoge vrednosti i poistovećuje se sa entuzijazmom kojim svaki sportista stremi ka novim dostignućima i izazovima. Toyotina namera je da, kroz blisku saradnju sa olimpijskim i paraolimpijskim komitetima, u okviru globalnog partnerstva, u naredna dva olimpijska ciklusa obezbedi mobilnost za sve i na taj način transformiše igre i ostavi nasleđe za dugi niz godina.\nOkupljenima se obratio domaćin, ambasador Japana u Republici Srbiji, njegova Ekselencija gospodin Junući Marujama: “Ponosni smo što je Toyota, poznata japanska kompanija, postala globalni partner obeju olimpijada i tu saradnju proširila i na lokalnom nivou u Srbiji. Nadam se da će to biti odlična prilika da ceo svet sazna za Toyotinu ekološku hibridnu tehnologiju kao i tehnologiju za vozila za osobe sa invaliditetom. Današnji događaj je jedan od mnogih koji će uslediti kao priprema za Olimpijske i Paraolimpijske igre u Tokiju 2020. godine.”\nU ime Toyote, prisutnim se obratio Kensuke Cučija, predsednik Toyota Adria Grupe, regionalne Toyota kompanije, nadležne za tržište Srbije: “Danas zvanično predajemo Toyota vozila Olimpijskom komitetu Srbije i potpisujemo ugovor o proširenju saradnje na putu za Tokijo. Olimpijski komitet Srbije je pokazao sjajne rezultate u prošlosti i sa velikim samopouzdanjem predstavlja planove za budućnost, u čemu želimo da ih podržimo. U Toyoti verujemo da mobilnost ne podrazumeva samo vozila. Mobilnost podrazumeva prevazilaženje izazova i ostvarivanje snova. Moja je velika želja da se što više srpskih sportista kvalifikuje za Olimpijske igre u Tokiju i tamo odnese vašu strast prema životu, upornost, optimizam, snagu, osmeh i samopouzdanje po čemu su srpski sportisti poznati širom sveta“, rekao je između ostalog gospodin Cučija.\n“Čast je danas biti ovde, u ambasadi države koja je osvedočeni prijatelj Srbije i veliki donator srpskog sporta“, rekao je predsednik Olimpijskog komiteta Srbije, Božidar Maljković. “Mi u Olimpijskom komitetu Srbije smo uvek srećni kada TOP partneri Međunarodnog olimpijskog komiteta, najveće kompanije na svetu, donesu odluku da sarađuju sa nama. To znači da prepoznaju kvalitet u onome što naša organizacija radi i ja sam danas srećan što je globalni lider u proizvodnji automobila, kompanija Toyota donela odluku da postane bronzani sponzor Olimpijskog tima Srbije. Pred nama je dovoljno vremena da opravdamo poverenje i da damo svoj doprinos u povećanju udela u tržištu Toyote u Srbiji. Zahvaljujem našim prijateljima iz Japana na ukazanom poverenju i na spremnosti da podrže vrhunske sportiste Srbije na njihovom putu ka osvajanju novih medalja na Olimpijskim igrama u Tokiju 2020. godine.”\nKao partner olimpijskih i paraolimpijskih igara, Toyota će pružiti sve svoje iskustvo i stručnost u području mobilnosti i logistike. Kroz globalnu inicijativu „Start Your Impossible“, Toyota želi da podstakne svoje zaposlene, poslovne partnere i kupce i poveže ih sa osnovnim vrednostima kompanije. U vremenu izuzetno brzog razvoja tehnologije i zaštite životne sredine, Toyota nastoji da stvori održivo društvo u kojem svako može da dostigne ono što se može učiniti nemogućim i nedostižnim.\nToyota Srbija – PR


Leskovčanin Uroš Živanović najbrži petnaestogodišnjak Evrope na 100 metara prsno - Dnevnik Juga\nPočetna / GRADOVI / Leskovac / Leskovčanin Uroš Živanović najbrži petnaestogodišnjak Evrope na 100 metara prsno\nIna Dendić 03/08/2020\tLeskovac, SPORT Ostavi komentar\nProteklog četvrtka i petka (30-31.07.) nacionalni selektor Igor Beretić, okupio je najbolje plivače Srbije na situacionom treningu radi provere forme budućih predstavnika naše zemlje na internacionalnim takmičenjima. Učešće u ovom treningu uzeo je i Leskovčanin Uroš Živanović, koji je imao čast da rame uz rame pliva sa Olimpijcem Čabom Silađijem.\n„S ponosom obaveštavamo javnost Leskovca i Srbije da je naš klub dobio poziv za čak tri plivača (Nina Stanisavljević, Uroš Živanovic i Bratislav Pešić). Učešće je uzeo samo Uroš Živanović, dok su Nina i Bratislav zbog zdravstvenih razloga ovog puta preskočili ovaj izuzetan dogadjaj.\nUroš je nastupio u trci 100 m prsno i imao čast da pliva rame uz rame sa našim Olimpijcem Čabom Silađijem. U ovoj trci Uroš je nezvanično oborio rekord Srbije do 16 godina sa rezultatom 01:04.25, kojim je rangiran kao najbrži petnaestogodišnjak Evrope. Svojim prolaznim rezultatom ove trke, koji iznosi 29.68, naš as je takodje zauzeo prvo mesto na rang listi Evrope u disciplinini 50m prsno za godište 2005.\nS obzirom na okolnosti, vezano za obustavu rada bazena na dva meseca sve do 18. maja i ponovno zatvaranje bazena 04.07. i rada u otežanim uslovima zbog epidemiološke situacije, ponosni smo na istrajnost naših plivača i sa optimizmom očekujemo još bolje rezultate kada nam se na matičnom bazenu (SRC Dubočica) ponovo stvore uslovi za dalji rad – navodi se u saopštenju PK Dubočica.\nPrethodni Deo naselja „Obrada Lučića“ u utorak 4. avgusta bez struje\nSledeći U leskovačkoj Covid bolnici 69 od 118 pacijenata na kiseoniku


Cambridge First Certificate in English (FCE) sertifikati\nCambridge First Certificate in English (FCE) je najčešće polagan ispit među svim Cambridge English ispitima, a poznato je da je Cambridge sertifikacija najcenjenija u svetu kada je reč o sertifikatima iz engleskog jezika. Ona pruža širok dijapazon kompetencija u znanju engleskog jezika, a onima koji su ih stekli odličnu reputaciju kod potencijalnih poslodavaca.\nU saradnji sa British Council institutom, BusinessAcademy je za svoje polaznike organizovala Cambridge First Certificate in English (FCE) pripremni kurs za polaganje FCE ispita na osnovu koga se stiče ovaj priznati sertifikat.\nVažno je naglasiti da BudinessAcademy svojim polaznicima omogućava besplatno pohađanje kursa pripreme za polaganje FCE ispita, dok se polaganje održava u samom British Council Institutu, koji predstavlja Cambridge centar za polaganje FCE ispita.\nViše o procesu prijavljivanja i Cambridge centrima u kojima u svojoj zemlji možete polagati FCE ispite, možete se informisati ovde.\nFCE predstavlja viši srednji nivo znanja engleskog jezika i uključuje sticanje svih jezičkih veština: čitanje, pisanje, razumevanje, konverzaciju i upotrebu engleskog jezika u svakodnevnom govoru. Zbog toga ga mogu polagati isključivo polaznici BusinessAcademy koji su završili Upper Intermediate nivo engleskog jezika.\nFCE sertifikat priznaje na hiljade kompanija, akademskih institucija, univerziteta i koledža, strukovnih, ministarskih i vladinih tela širom sveta. Ovaj sertifikat otvara vrata visokog obrazovanja i značajno povećava šanse za zaposlenje.\nFCE je široko priznat u privredi i industriji, a daje i značajnu prednost ukoliko nameravate da aplicirate za poslove koji uključuju rad sa javnošću, kancelarijski posao u bankama, u avio industriji, keteringu... Ovaj sertifikat priznat je i na mnogim univerzitetima, visokim školama i drugim institucijama, te predstavlja „odskočnu dasku” za dalje obrazovanje i unapređenje znanja engleskog jezika.\nNajčešća pitanja i odgovore u vezi sa FCE ispitom možete pogledati ovde>>


Niall Horan pobesneo na fanove, više neće da odgovara na pitanja o One Directionu – Teenstar.rs\npiše Teen Star 26. maja 2020., 14:47 514 pregleda\nGrupa One Direction za dva meseca proslaviće 10 godina od osnivanja, ali za sada se ne zna hoće li se momci ponovo okupiti.\nJedan od članova grupe, Niall Horan otvoreno je govorio o tome da komunicira sa ostatkom ekipe, no sada je na twitteru pobesneo, nakon jednog komentara.\nU jednom od poslednjih intervjua, Horan je naveo da je sa momcima „razgovarao da li bi mogli da objave nekakav sadržaj ili tome slično, ali da su došli do zaključka da nemaju ništa, tako da…“\nNaravno, ova njegova izjava bila je u potpunosti sarkastična, ali izvučena iz konteksta nosi pogrešnu poruku za sve one koji nestrpljivo iščekuju navodni povratak momaka.\nREŠI: Ovo je nerešiv kviz o „One Direction“ u kome nema pogrešnog odgovora!\nBesni Niall obratio se ovom fan nalogu, navodeći da više neće odgovarati na pitanja u vezi sa grupom.\n„Više neću odgovarati na pitanja jer, ako pogledate ovu izjavu, čini se da sam sasvim ozbiljan kad kažem da „nemamo ništa“. Ako pogledate intervju, 10000% je jasno da sam sarkastičan, očigledno je. Neću više da odgovaram,“ napisao je.\nPodsetimo, već neko vreme šuška se o planovima da se Harry Styles, Liam Payne, Louis Tomlinson i Horan ponovo okupe oko 23. jula.\nSa druge strane, Zayn Malik, koji je bio u originalnoj postavci grupe, neće se pojaviti.\nIako je Payne u više navrata najavio okupljanje grupe, Horan lično je to nedavno demantovao, što su mnogi ocenili marketinškim potezom.\nPROČITAJ: Detaljni vodič kroz solo karijere „One Direction“ momaka\nNiall je dodalo da bi u ovom trenutku, kada imaju solo karijere, bilo „čudno“ i „ludo“ da obeležavaju desetogodišnjicu grupe koja više ne postoji.\nGlasine o ponovnom okupljanju grupe počele su još prošlog decembra, kada je Payne, za jedan časopis u Dubaiju, otkrio da imaju spremljen dokumentarni film.\nOn je opet i pre mesec dana ponovio da se čuje sa ostalim momcima kada je otkrio je da „rade na nečemu posebnom.“\n„Većina nas je u Londonu. Pokušavamo da dogovorimo prvi FaceTime sastanak,“ ispričao je on.\n„Ne smem da otkrijem previše jer mi je Louis rekao da preterujem sa otkrivanjem planova, tako da me je u grupnoj poruci dobro isprozivao,“ dodao je.\nOva informacija je u suprotnosti sa činjenicom da su svi momci, uključujući i zvanični profil grupe na twitteru, zapratili Zayna na ovoj društvenoj mreži.\nPrethodna vest Lili Reinhart i Cole Sprouse ponovo raskinuli\nSledeća vest Operacije ili fotošop: Šta se desilo sa licem Khloe Kardashian?!